4 Τροχοί • Προβολή θέματος - Γιατί οι τιμές στις ηλιοπροστασίες διαφέρουν; \nΓιατί οι τιμές στις ηλιοπροστασίες διαφέρουν;\nαπό kluader » 04/08/18 20:13\nhttps://www.skroutz.gr/c/2901/ilioprost ... asc&page=3\nΒλέπω ξεκινάνε από 1,50 ευρώ και φτάνουν 15. Γιατί τόση διαφορά; Απλά κάποιοι μας κοροϊδεύουν ή πχ θα πάρω καμιά φθηνή και θα ναι τίγκα στα καρκινογόνα υλικά χωρίς να κάνει δουλειά ταυτόχρονα;\nΕγγραφή: 22/02/13 20:11\nLast Visit: 18/01/19 13:00\nRe: Γιατί οι τιμές στις ηλιοπροστασίες διαφέρουν;\nαπό meco » 05/08/18 12:17\nΔεν ξέρω να σου απαντήσω αλλά αυτό που θα σου προτείνω είναι το εξής: Προτίμησε εξωτερική, εκτός του ότι αποδίδει πολύ καλύτερα οι εσωτερικές μπορεί να σου κάνουν γρατζουνιές στο ταμπλό. Χρησιμοποιούσα για κάμποσο καιρό εσωτερική και τελικά κατέληξα με κάμποσες γρατζουνιές και ένα χαλασμένο αλεξήλιο από το πάνω κάτω όλη την ώρα.\nΕπίσης τα κουρτινάκια με βεντούζα για τα πλαϊνά παράθυρα βοηθάνε πάρα πολύ.\nLast Visit: 16/01/19 11:44\nαπό BASSstarlet » 05/08/18 16:26\nΔιαφέρουν οι τιμές, γιατί διαφέρει και η ποιότητα.\nΟι φθηνές που βρίσκεις και στα σούπερ μάρκετ, μετά από καιρό, καίγεται το ρέλι (το μαύρο ύφασμα που έχουν γύρω-γύρω) και αρχίζει το αυτοκίνητο να γεμίζει μαυρίλες.\nΚαλή και δοκιμασμένη είναι η παρακάτω, αλλά δυστυχώς η autoplus είναι φαρμακείο.\nαπό VAGKIRK » 05/08/18 18:44\nΚαι εγώ θεωρώ πως η εξωτερικές είναι καλύτερες , οι εσωτερικές δεν εφαρμόζουν πάντα τέλεια και αντανακλούν λίγο θερμότητα στο εσωτερικό.\nΕγώ έχω πάρει μια τέτοια από το AliExpress 2017 High Quality Car Covers Window Sunshade Auto Window Sunshade Cover Sun Reflective Shade Windshield For SUV And Ordinary Car\nhttp://s.aliexpress.com/rE77zY7v?fromSns=Copy to Clipboard\nΔεύτερο καλοκαίρι με συνεχή χρήση αντέχει πολύ καλά χωρίς να έχει ξεραθεί ή να έχει φθαρεί.\nΠίσω έχω κάποια μαρκε σκιαδια που ταιριάζουν ακριβώς στα τζάμια και είχα δώσει περίπου 120€\nΤώρα είδα αυτα στο skroutz και ... κλαίω τα λεφτά μου .\nhttps://www.palibaby.gr/ilioprostasia-a ... li-dadacar\nαπό costasda » 05/08/18 19:04\nkluader έγραψε: https://www.skroutz.gr/c/2901/ilioprostasies-aytokiniton.html?keyphrase=%CE%B7%CE%BB%CE%B9%CE%BF%CF%80%CF%81%CE%BF%CF%83%CF%84%CE%B1%CF%83%CE%AF%CE%B1+%CE%B5%CF%83%CF%89%CF%84%CE%B5%CF%81%CE%B9%CE%BA%CF%8C&order_by=pricevat&order_dir=asc&page=3\nπχ από jumbo πήρα μια με το ζόρι γιατί μου την έβαλε ο μικρός στο καλάθι (1€) την έβαλα κανα τετράωρο στο παρμπρίζ και μόλις πήγα να την πάρω θρυμματίστηκε\nLast Visit: 18/01/19 21:31\nαπό costasda » 05/08/18 19:12\nmeco έγραψε: Δεν ξέρω να σου απαντήσω αλλά αυτό που θα σου προτείνω είναι το εξής: Προτίμησε εξωτερική, εκτός του ότι αποδίδει πολύ καλύτερα οι εσωτερικές μπορεί να σου κάνουν γρατζουνιές στο ταμπλό. Χρησιμοποιούσα για κάμποσο καιρό εσωτερική και τελικά κατέληξα με κάμποσες γρατζουνιές και ένα χαλασμένο αλεξήλιο από το πάνω κάτω όλη την ώρα.\nεννοειται μια καλή εξωτερική με το καλό ασημί ύφασμα από έναν ταπετσερη ή ένα καλής ποιότητας διαφημιστικό!τα εσωτερικά δεν νομίζω να ωφελούν γιατί εφόσον περάσει ο ήλιος από το παρμπρίζ μέσα μετά είναι μάταιο...\nαπό costasda » 05/08/18 19:14\nVAGKIRK έγραψε: Και εγώ θεωρώ πως η εξωτερικές είναι καλύτερες , οι εσωτερικές δεν εφαρμόζουν πάντα τέλεια και αντανακλούν λίγο θερμότητα στο εσωτερικό.\nαυτη νομίζω είναι και αντιπαγωτικη! Είχα μια τέτοια πριν χρόνια και μου την έφαγαν...\nαπό Storm » 05/08/18 19:21\nΕξωτερική ηλιοπροστασία έβαζα σε δύο αυτοκίνητα (Suzuki Swift και Ford Fiesta).\nΤότε ήμουν πολύ μικρός και αγόραζα στα κουτουρού.\nΚαι στα δύο αυτοκίνητα βγήκε το ίδιο πρόβλημα.\nΜετά από λίγο καιρό τα εσωτερικά λάστιχα στις πόρτες δεν έκαναν επαφή με το σασί του αυτοκινήτου και οι πόρτες κοπάναγαν σε κάθε ανωμαλία.\nΣτο Swift μου έσκασε και άλλο πρόβλημα. Πέρασε πέτρα μέσα από την ηλιοπροστασία, δεν το ήξερα και όπως την τράβηξα να την βγάλω... να και η γρατζουνιά 10 εκατοστά.\nΑπό αυτό διαπίστωσα ότι τα τζαμιλίκια της Suzuki δεν είναι για πολλά-πολλά.\nΑπό τότε ηλιοπροστασία μόνο εσωτερικά. Η ποιότητα φαίνεται από την αντοχή στον θρυμματισμό. Άλλες αντέχουν για χρόνια χωρίς να θρυμματιστούν, άλλες είναι θρυμματισμένες πριν καν χρησιμοποιηθούν.\nαπό kluader » 05/08/18 20:18\nΚαλά, με μούφα φτηνά προϊόντα την έχω πάθει πολλές φορές, για αυτό ρωτάω. Πήγα πήρα κάλυμμα για μηχανή 4 ευρώ και έγινε σαν κομφετί μέσα σε 5 μέρες. Με 15 ευρώ έχω βρει μια άριστη μάρκα αλλά το θέμα είναι ότι το κλέβουν συνέχεια. Έχω δώσει ήδη 45 ευρώ....\nBASSstarlet έγραψε: Διαφέρουν οι τιμές, γιατί διαφέρει και η ποιότητα.\nΔεν την έχει φίλε σκρουτζ. Που την βρήκες;\nΕγώ έλεγα αυτή που βρήκα σκρουτ που λέει LAMPA ΗΛΙΟΠΡΟΣΤΑΣΙΑ ΠΑΡ-ΜΠΡΙΖ ΝΙΚΕΛ L66847\nhttps://www.skroutz.gr/c/2901/ilioprost ... asc&page=4\nαπό sarantism » 06/08/18 15:15\nAνάλογα με τις ανάγκες σου. Εγώ για παράδειγμα που το καλοκαίρι το έχω σε σκιερό μέρος δεν χρησιμοποιώ τακτικά. Έχω δύο απλές των 2 ευρώ, τις βάζω εσωτερικά τη μία πάνω από την άλλη για αν είναι να παρκάρω για κάποιες ώρες σε μέρος με ήλιο. Από τη μέσα μεριά τις βάζω.\nΒασικά η διαφορά στην τιμή έχει να κάνει με το υλικό. Όσο καλύτερο το υλικό τόσο ακριβότερη η ηλιοπροστασία.\nΑν ήθελα μία καλή γιατί το αυτοκίνητο θα έμενε συχνά στον ήλιο θα κοιτούσα κάποια σαν αυτή γιατί διαβάζω στην περιγραφή έχει καλά υλικά:\nΓενικότερα θα κοιτούσα ποιες μάρκες είναι καλές και θα αγόραζα μία ηλιοπροστασία καλής μάρκας. Μία φορά θα την πληρώσεις και αν την προσέχεις θα την έχεις για χρόνια. Αλλιώς το φθηνό μπορεί να σου βγει ακριβό.\nαπό kiloMeater » 06/08/18 15:27\nΜα καλά,μαύρη ηλιοπροστασία;\nLast Visit: 19/01/19 6:46\nαπό cosneo » 06/08/18 20:20\nΕδώ και αρκετά χρόνια και σε αρκετά αυτοκίνητα χρησιμοποιώ αυτή της Shell.\nΑποτελεσματικη και ανθεκτική θα την έλεγα.\nΠέρσι πέταξα τις βεντουζες που άφηναν σημάδι στο τζάμι και με πιαστρακια πιάνεται στα σκιαδια\nLast Visit: 18/01/19 20:56\nαπό sarantism » 07/08/18 15:39\nkiloMeater έγραψε: Μα καλά,μαύρη ηλιοπροστασία;\nΠαρακάτω είναι η λίστα με τις ηλιοπροστασίες της Lampa. Έχει ηλιοπροστασίες σε νίκελ. Η μαύρη, έχει και άλλες επιλογές χρωμάτων (3 χρώματα). Ανάλογα με το χρώμα αλλάζει η τιμή. Νίκελ δεν έχει αυτή που βγαίνει σε μαύρο. Η λίστα είναι αυτή:\nΚαι εδώ που βρήκα ποικιλία για ηλιοπροστασίες την ίδια μάρκα έχει σε πολλές. Δεν φαίνεται για άσχετη μάρκα. Όσο για το χρώμα της έχει επιλογές:\nΘέλει ψάξιμο αν είναι να πάρεις μία καλή ηλιοπροστασία.\nαπό BASSstarlet » 10/08/18 16:41\nΌχι, δεν είναι μάταιο να βάζεις εσωτερική ηλιοπροστασία, η διαφορά είναι μεγάλη.\nΤο μείον με τις εξωτερικές, είναι πως έχει περισσότερη φασαρία να μπει, μαζεύει σκόνη που μπαίνει στο αυτοκίνητο όταν την διπλώνεις για να φύγεις, και κάποια στιγμή βαριέσαι τη διαδικασία.\nΕπίσης, γιατί να κάνεις διαφήμιση σε Shell/Eko κλπ;Υπάρχει λόγος;\nΕνώ την εσωτερική μπορείς να την έχεις και πίσω, αν δεν κάθεται κανείς.\nαπό cson » 13/08/18 20:27\nhttp://www.ctd.gr/product/5681/proionta ... ar-mpriz-/\nΈχω από την αρχή του καλοκαιριού την παραπάνω. Από τις καλύτερες που έχω πάρει ποτέ. Φένεται ότι θα αντέξει καιρο, είναι και αρκετά βαριά.\nLast Visit: 18/01/19 19:36\nΜέλη σε αυτή την Δ. Συζήτηση: Wizard13 και 46 επισκέπτες


η Σπηλιά του Μοντεχρήστου: ΓΙΑ ΤΟ ΟΛΟΚΑΥΤΩΜΑ\nη ιστορία είναι γεμάτη σφαγές. Ακόμα και γενοκτονίες. Για πολλούς λόγους Θρησκευτικούς, εθνικιστικούς, ταξικούς, αντικομμουνιστικους, Διεθνιστικους. Πόσα εκατομμύρια εξόντωσαν οι Αμερικάνοι στην Ιαπωνια, στη Βόρεια Κορέα (δυο, τρία;περισσότερα; Πόσα οι Ιάπωνες όταν εισέβαλαν στην Κίνα (μιλάμε για δεκάδες εκατομμυρίων).\nΠόσοι εξοντωθήκαν στην Ρωσική επανάσταση; Παλιότερα; Πόσους εξόντωσε ο Τζεγκις Χαν και άλλοι.\nΌμως το Ολοκαύτωμα ήταν κάτι άλλο: Το να εξοντώσεις σκληρά , ανελέητα, με σφαγές και πολλές φορές γενοκτονίες ένα εθνικό, θρησκευτικό, ταξικό αντίπαλο (μαζί με τις γυναίκες και τα παιδιά τους) ήταν κάτι το σχετικά σύνηθες στην ιστορία.Το έκαναν πολλοί, ακόμα και οι κατά τεκμήριο Δημοκράτες, οι Γάλλοι επαναστάτες .: όχι μόνο έκοψαν καμια 30 αρια χιλιάδες κεφαλιά, αλλά και έπαιξαν στο αίμα την εξέγερση των χωρικών στην Βανδεα.\nΌμως το ολοκαύτωμα ήταν η συστηματική και ανερυθριαστη εξόντωση εχθρών που δεν ήσαν καν εχθροί .\nΔεν ήταν π.χ εθνικά εχθροί οι Εβραίοι ούτε θρησκευτικά (δεν τους έσωζε η αλλαγή πίστης λογού χάρη). Ήταν ένας κατασκευασμένος, ένας επινοημένος εχθρός συμφωνά με την παράνοια της ναζιστικής ιδεολογίας. Και πως εξοντώνονταν; Ήταν τρομακτικό; σε μικρούς χώρους ( π.χ 300 τμ ) εξοντωντοναν 10.000, 20.000 την ημέρα. Και δεν είχε καν, να κάνει η εξόντωση με τις τύχες του πολέμου. Η εξόντωση έπρεπε να γίνει είτε κέρδιζαν τον πόλεμο είτε όχι.Οι Ναζί στερούσαν δικές τους δυνάμεις από το μέτωπο για να εξοντώσουν Εβραίους. Το Ολοκαύτωμα, ήταν ασύγκριτο στην αχρειότητα του . Ήταν το υπέρτατο κακό.\nΚαι βεβαία το ολοκαύτωμα δεν αφορούσε μόνο τους Εβραίους.Πολλοί θα πουν : φυσικά αφορούσε και κομμουνιστές, Ρώσους, Πολωνούς, Έλληνες. Όμως εγώ δεν εννοώ αυτό. Όχι γιατι δεν εξόντωσαν και αυτούς οι Ναζί. Όμως αυτοί ήσαν αντίπαλοι, στρατιωτικοί ή ιδεολογικοί αντίπαλοι.Όχι, όταν λέω ότι δεν αφορούσε μονό τους Εβραίους, εννοώ τους άλλους αδυνάμους, Αυτούς που δεν έφταιξαν σε τίποτε , αυτούς που ούτε καν (δεν μπορούσαν ) αντισταθήκαν. Μήπως οι πρώτες δοκιμές δεν αφορούσαν τα παιδιά με διανοητικές αναπηρίες; Τους ψυχικά ασθενείς; Ολοκαυτώματα με τά ροζ τρίγωνα, με θύματα τους τσιγγάνους.\nΤο Ολοκαύτωμα ήταν ένα σχέδιο των Ναζί για να καθαρίσουν την κοινωνία από ότι θεωρούσαν βρώμικο και άρρωστο, να την κάνουν τελεία, καθαρή και υγιή. Το ολοκαύτωμα ήταν ένα πείραμα καθαριότητας.\nΉθελαν την αγνή άσπιλη, αμόλυντη τελεία κοινωνία, ένα όνειρο καθαρότητας και φτιάξανε έναν εφιάλτη\nη μόνη διαφορά με το ολοκαύτωμα είναι ότι παλιά δεν είχαν φούρνους, ενώ οι ναζί είχαν φούρνους. οι αγγλοσάξωνες δεν είχαν φούρνους. οι σταυροφόροι δεν είχαν φούρνους. αν είχαν, θα έκαναν τα ίδια.\nη διαφορά της παλαιότερης επιείκειας δεν οφείλεται στην επιείκεια αλλά στον διαφορετικό τρόπο εκμετάλλευσης: οι γερμανοί πχ ήταν ικανοί να διαχειριστούν το εβραϊκό κεφάλαιο αφού έσφαζαν τους εβραίους, ενώ οι οθωμανοί ήταν ανίκανοι να προκόψουν εάν δεν υπήρχαν οι ραγιάδες οι οποίοι τάιζαν τους κατακτητές.αλλά κάτι τέτοιο δε λέγεται επιείκεια, άρα δεν υπάρχει διαφορά.\nγράφεις "Το Ολοκαύτωμα ήταν ένα σχέδιο των Ναζί για να καθαρίσουν την κοινωνία από ότι θεωρούσαν βρώμικο και άρρωστο, να την κάνουν τελεία, καθαρή και υγιή. Το ολοκαύτωμα ήταν ένα πείραμα καθαριότητας.\nΉθελαν την αγνή άσπιλη, αμόλυντη τελεία κοινωνία, ένα όνειρο καθαρότητας και φτιάξανε έναν εφιάλτη"\nε, αυτό ακριβώς είναι το πρόγραμμα του διαφωτισμού. η ιδανική κοινωνία, ο επι γης παράδεισος, δίχως μεταφυσική βοήθεια ή μεταφυσική εσχατολογία. ψεκάστε σκουπίστε τελειώσατε - μόνοι σας, με τους νόμους σας, με το πρόγραμμά σας, με την ιδεολογία σας. θα πει κανείς ότι οι ναζί ήταν ρατσιστές, ενώ ο διαφωτισμός ήταν πανανθρώπινος και μη ρατσιστικός.\nεδώ γελάμε άγρια. δυστυχώς στην ελλάδα των μπαμπουίνων "διαφωτισμός" σημαίνει κάτι άσπιλο, αγνό, αμόλυντο ή, τουλάχιστον, εν τέλει καλό παρά τις ατέλειές του. αυτή η σημασία προέρχεται από την εκ των υστέρων ανάγνωση του διαφωτισμού: δηλαδή βλέπουν σήμερα ορισμένοι (εκπρόσωποι της κυρίαρχης ιδεολογίας δλδ) στα κείμενα των διαφωτιστών αυτό που αυτοί (= δηλ οι σημερινοί) θέλουν να δουν και όχι αυτό που οι διαφωτιστές πίστευαν, έγραφαν και εννοούσαν πραγματικά.\nγια να καταλάβουμε ότι αυτό ισχύει, πρέπει να κάνουμε σύγκριση με κάτι άλλο, τα ανθρώπινα δικαιώματα και τα σχετικά: οι διαφωτιστές δεν ήταν κάποιοι πρωτοπόροι οι οποίοι ναι μεν είπαν κάποια καλά πράγματα τα οποία όμως ίσχυαν μόνο για τους λίγους (τους πλούσιους αστούς), αλλά "δεν πειράζει" και αυτά όλα δεν ισχύουν, διότι οι διαφωτιστές δεν είχαν την αντίληψη της εξέλιξης η οποία επακολούθησε (και η οποία οφείλεται αποκλειστικά στην μεθερμηνεία-διαστροφή των θέσεών τους για τη σημασία π.χ. της πολιτικής ισοτητας), δηλ. ότι σταδιακά όλοι θα (πρέπει να) γίνουν πολιτικά ίσοι. αντίθετα ήταν πεπεισμένοι για τις απόψεις τους.\nτο ίδιο συμβαίνει και με το θέμα του ρατσισμού και της αγνής, άσπιλης κοινωνίας: δεν ήταν "πρωτόγονοι αλλά φέροντες τα σπέρματα του καλού" οι διαφωτιστές, αλλά ό,τι έλεγαν το εννοούσαν για τους αστούς. η μετέπειτα αντιρατσιστική-πανανθρώπινη-ουμανιστική μεθερμηνεία του διαφωτισμού είναι, από τη σκοπιά της ιστορίας των ιδεών, μια απίστευτη παραχάραξη των ιδεολογιών.\nα) για μαύρους\n«Τα στρογγυλά μάτια τους, η πλακουτσωτή μύτη τους, τα χείλια τους που είναι πάντα παχιά, τα διαφορετικά διαμορφωμένα αυτιά τους, το μαλλί στο κεφάλι τους, το μέτρο της ίδιας της νοημοσύνης τους, όλ’ αυτά ορθώνουν ανάμεσα σ’ αυτούς και τα άλλα είδη τεράστιες δ ι α φ ο ρ έ ς». Essai sur les moeurs, INTRODUCTION\nEssai sur les moeurs, INTRODUCTION\n«Εάν η αντιληπτικότητά τους δεν είναι τελείως διαφορετικής φύσης από την δική μας, είναι σε κάθε περίπτωση πολύ κατώτερη. Δεν είναι ικανοί στο να δείξουν οποιασδήποτε μεγάλη συγκέντρωση. Έχουν πολύ μικρή συνδυαστική ικανότητα και δεν δείχνουν ικανότητα να κατακτήσουν ούτε τα πλεονεκτήματα ούτε για τις καταχρήσεις της φιλοσοφίας μας». Essai sur les moeurs, κεφ. CXLI\nβ) για μαύρους\n«[οι Εβραίοι] γεννιούνται όλοι τους με λυσσαλέο φανατισμό στις ψυχές τους, όπως οι Βρετανοί και οι Γερμανοί γεννιούνται με ξανθά μαλλιά. Δεν θα εκπλαγώ καθόλου αν κάποια στιγμή αυτοί γίνουν η καταστροφή της ανθρώπινης φυλής». (Lettres de Memmius a Ciceron (1771)).\n«Μοιάζεις να είσαι ο πλέον τρελός όλων. Οι Κάφροι, οι Οτεντότοι, και οι Νέγροι της Γουινέας είναι πολύ πιο λογικοί και έντιμοι άνθρωποι από τους προγόνους σου, τους Εβραίους. Έχετε ξεπεράσει όλα τα έθνη σε θρασείς μύθους, σε κακή συμπεριφορά και σε βαρβαρότητα. Σας αξίζει να τιμωρείστε, γιατί αυτό είναι το πεπρωμένο σας» (Γράμμα σε Εβραίο που του είχε γράψει διαμαρτυρόμενος για τον αντισημιτισμό του, L'Essai sur le moeurs et l’esprit des nations (1756)).\n«Ξέρω ότι υπάρχουν μερικοί Εβραίοι στις αγγλικές αποικίες. Αυτοί οι μαρράνοι [= κρυπτοεβραίοι] πάνε όπου υπάρχει το χρήμα. Αλλά το εάν αυτοί οι περιτετμημένοι που πουλάνε παλιόρουχα ισχυρίζονται ότι ανήκουν στη φυλή του Νεφθαλί ή του Ισσάχαρ δεν είναι μικρής σημασίας. Είναι, απλά, τα μεγαλύτερα καθάρματα που έχουν ποτέ λερώσει το πρόσωπο της γης» (Γράμμα στον Jean-Baptiste Nicolas de Lisle de Sales (1773)).\n2) David Hume\n«Είμαι σε θέση να υποψιαστώ πως οι νέγροι, και γενικά όλα τα άλλα ανθρώπινα είδη, ότι είναι φύσει κατώτερα από τα λευκά. Δεν υπήρξε ποτέ πολιτισμένο έθνος άλλου χρώματος εκτός από λευκό, ούτε ακόμα και οποιοδήποτε άτομο που να διέπρεψε στην δράση ή την κερδοσκοπία. Καμία έξυπνη κατασκευή μεταξύ τους, καμία τέχνη, καμία επιστήμη… Μια τέτοια ομοιόμορφη και σταθερή διαφορά δεν θα μπορούσε να συμβεί, σε τόσες πολλές χώρες και ηλικίες, εάν η φύση δεν είχε κάνει μια αρχική διάκριση σ’ αυτές τις ανθρώπινες φυλές». Of national characters, in Essays: Moral, Political and Literary\n«Οι νέγροι της Αφρικής δεν έχουν λάβει από τη φύση καμία νοημοσύνη που εξυψώνεται επάνω από τον ανόητο. Ο κ. Χιουμ προκαλεί οποιονδήποτε να αναφέρει ένα και μόνον παράδειγμα κάποιου νέγρου που να έχει εκδηλώσει κάποιο ταλέντο. Όπως αυτός βεβαιώνει, μεταξύ των εκατοντάδων χιλιάδων μαύρων που έχουν περιπλανηθεί μακριά από τις χώρες τους, αν και πάρα πολλοί από αυτούς έχουν απελευθερωθεί, ούτε ένας δεν έχει υπάρξει που να επιτύχει κάτι μεγάλο είτε στην τέχνη είτε την επιστήμη είτε σε οποιοδήποτε άλλο αξιέπαινο θέμα. Αντίθετα, μεταξύ των λευκών οι άνθρωποι ανεβαίνουν συνεχώς επάνω από το χαμηλό σημείο όπου βρίσκονται και εξελίσσονται μέσω των ανώτερων προσόντων τους, αποκτώντας στον κόσμο φήμη. Η διαφορά λοιπόν μεταξύ των δύο φυλών είναι ουσιαστική: Εμφανίζεται να είναι εξίσου μεγάλη και όσον αφορά τις ικανότητες του μυαλού όπως ακριβώς και στο χρώμα». Beobachtungen über das Gefühl des Schönen und Erhabenen, Vierter Abschnitt\n«Αυτοί για τους οποίους κάνουμε λόγο είναι μαύροι από την κορυφή μέχρι και τα νύχια και έχουν τόσο πλακουτσές μύτες που είναι σχεδόν αδύνατον να νοιώσεις οίκτο για αυτούς. Δεν μπορεί να καταλάβει κανείς πως ο Νους του Θεού που είναι τόσο σοφός, διάλεξε να βάλει ψυχή, ακόμη περισσότερο καλή ψυχή, σε ένα σώμα τελείως μαύρο. Είναι τόσο φυσικό να σκέφτεται κανείς ότι το χρώμα αποτελεί την ουσία της έννοιας του ανθρώπου (…) Είναι αδύνατο για μας να πιστέψουμε ότι είναι ανθρώπινα όντα» Το πνεύμα των νόμων.\nτι σημαίνουν όλα αυτά; ότι το ολοκαύτωμα δεν εμφανίστηκε ξαφνικά ως αποτέλεσμα της ανάδειξης στην εξουσία μερικών διεστραμμένων, ως κάτι εκτός διαφωτισμού: είναι η ουσία του διαφωτισμού: η "απολύμανση" της κοινωνίας.\nάρα, εκτός κι αν δούμε ποσοτικά το ολοκαύτωμα (που ΜΟΝΟ ΤΟΤΕ είναι το απόλυτο κακό), αυτό είναι απλώς η έσχατη αποληξη της νοοτροπίας που υπάρχει στο διαφωτισμό ως σπέρμα και όχι απλώς υπάρχει αλλά διατυπώθηκε και ρητά και από τους μέγιστους του διαφωτισμού.\n6 Οκτωβρίου 2008 - 9:57 μ.μ.\nφαντάσου κάποιον να έλεγε ότι ο Μαρξ ήταν Σταλινικός.\nε, φαντάσου με τον ίδιο τρόπο κάποιον να λέει ότι ο Διαφωτισμός σημαίνει ανθρώπινα δικαιώματα, αντιρατσισμός, προστασία των μειονοτήτων, δημοκρατία\n6 Οκτωβρίου 2008 - 10:03 μ.μ.\nΝομίζω ότι είναι το υπέρτατο κακό έτσι κι αλλιώς ποιοτικά και όχι μόνο ποσοτικά.\nΔεν ξέρω αν έχετε δει την ταινία "Europa" του Λαρς Φον Τρίερ. Στην ταινία δείχνει ότι οι νικημένοι Γερμανοί έχουν τέτοια τελειότητα σε κάθε τους κίνηση και είναι τόσο παγιδευμένοι από αυτή την εργονομία που ανατριχιάζεις.\nΩστόσο υπάρχει τεράστια απόσταση μεταξύ των δύο καταστάσεων (της γκιλοτίνας π.χ. και του ολοκαυτώματος) και ας έλεγαν διάφορα ρατσιστικά οι Διαφωτιστές, νομίζω η σωστή μέθοδος είπαμε είναι να κρίνουμε έναν ιστορικό κύκλο σύμφωνα με τις προϋποθέσεις του.Κι επίσης είναι σημαντικό το ότι στην πρώτη περίπτωση και σε όλες τις άλλες μιλάμε για εχθρούς ποια ξεκάθαρα.\nΠάντως αυτό για τη συνάφεια του Διαφωτισμού με τα σκότη τα λέει νομίζω και ο Αντόρνο στη διαλεκτική του Διαφωτισμού (αν θυμάμαι καλά) και άλλοι και υπονοείται και στην προγενέστερη από το β' παγκόσμιο λογοτεχνία όπως π.χ. στο Μαγικό Βουνό του Τόμας Μαν.\n6 Οκτωβρίου 2008 - 10:32 μ.μ.\nτο παρακάτω το έγραψα για τη σχέση θρησκείας-βίας, αλλά μπορεί να το διαβάσει κανείς για κάθε ιδεολογία και τη σχέση της με το "κακό"\nΗ κριτική προς τη θρησκεία, από την πραγματιστική οπτική και με βάση αυτήν, είναι επίσης εσφαλμένη. Οι πολέμιοι της θρησκείας ισχυρίζονται ότι οι αξίες της θρησκείας και η ίδια η θρησκεία είναι βλαβερή, διότι προκαλεί βία και μάλιστα σε ποσότητα ανεπίτρεπτη κοινωνικά. Έτσι, ουσιαστικά θεωρούν ότι η πρακτική ωφελιμότητα ή βλάβη είναι κάτι το οφθαλμοφανές, κάτι μετρήσιμο π.χ. με «βιαιόμετρα». Όμως δεν αντιλαμβάνονται ότι η πραγματικότητα μπορεί να ιδωθεί εντελώς αντίθετα από τον τρόπο με τον οποίο την βλέπουν οι ίδιοι, δηλαδή ως εξής: Στα μάτια του πιστού η θρησκεία (του) είναι ωφέλιμη και μη βλαβερή, διότι οι αξίες της θρησκείας είναι αληθινές, δηλαδή επειδή θεωρεί τις αξίες της θρησκείας του αντικειμενικά αληθινές. Έτσι, η θρησκευτική βία ενδεχομένως να θεωρείται από τον πιστό ως παρεκτροπή ή κακό ή ότι είναι ωφέλιμη είτε αθροιζόμενη στο συνολικό όφελος είτε νομιμοποιημένη εξαρχής (τζιχάντ). Η «πρακτικότητα» και ωφελιμότητα βάσει της «αρχής της μη βίας» είναι θέμα οπτικής και όχι οφθαλμοφανές. Γιατί, αν η μη βία ήταν το ιδανικό, τότε λ.χ. η βίαιη καταπολέμηση των Ναζί θα ήταν βλαβερή και μη πρακτική.\nΈτσι, η απόφανση βάσει του ποσού βίας ότι μια ιδεολογία στηρίζεται σε ψευδείς ή εσφαλμένες (προς την πραγματικότητα) αξίες είναι λανθασμένη. Γιατί έτσι απλώς αντιστρέφεται το πρόβλημα: Αν λ.χ. υποτεθεί ότι μια ιδεολογία είναι η αντικειμενικά ορθή (ηθικά και επιστημονικά), τότε η βία που η ίδια η ιδεολογία διακηρύσσει ως νόμιμη κι επιτρεπτή, δε θα ήταν κάτι κακό ή αφύσικο ή «πρακτικά βλαβερό», αλλά κάτι ωφέλιμο. Με τον τρόπο αυτόν, της μέτρησης της βίας, δεν επιλύεται το πρόβλημα του ποια ιδεολογία βασίζεται στις ορθές αξίες, απλώς μετατίθεται σε ποσοτικά δεδομένα: Η ποσοτική μέτρηση της βίας παρουσιάζει διάφορα προβλήματα. Είναι δυνατή η σύγκριση μεταξύ της ποσότητας βίας την οποία ασκεί όποιος κατέχει ένα τσεκούρι και δεν έχει ανακαλύψει πιο τελεσφόρες πρακτικές μαζικής εξόντωσης και όποιος, σε πρόσφατες εποχές, κατέχει έναν θάλαμο αερίων κι έχει εγκαταλείψει το τσεκούρι; Μπορούμε, δηλαδή να βεβαιώσουμε ελαφρά τη καρδία ότι ο αρχαίος κάτοχος τσεκουριού δεν θα εξόντωνε τόσο μαζικά και αδίστακτα όσο ο κάτοχος των θαλάμων αερίων, αν είχε στη διάθεσή του τους θαλάμους αερίων ή τα πυροβόλα όπλα; Δεν μπορούμε να ισχυριστούμε ότι ο αρχαίος πελεκυφόρος ήταν λιγότερο βίαιος από τον ναζί μόνο και μόνο επειδή ο πρώτος δεν μπορούσε – για λόγους τεχνικούς μόνον – να εξοντώσει τόσους όσους ο ναζί.\nΤο συμπέρασμα είναι ότι η πρακτική ωφέλεια και η αλήθεια των αξιών μιας ιδεολογίας και μιας θρησκείας έχουν τη σχέση αβγού-κότας. Αν κάποιος αποδεχτεί κάτι ως αληθές, τότε η βία που αυτό ενέχει μπορεί να γίνεται αποδεκτή και ηθική. Αν, αντίθετα, κάποιος δεχτεί κάτι ως ψευδές (ηθικά ή επιστημονικά), τότε η βία που αυτό ενέχει στοχεύει, στα μάτια του, σε ψευδείς νοηματοδοτήσεις κι επομένως είναι κατακριτέα. Έτσι, ο "πραγματισμός" των εχθρών της θρησκείας είναι τόσο αβάσιμος ή λογικός όσο και οι αιτιάσεις των οπαδών της θρησκείας για την ωφέλεια που αυτή προκαλεί παρά τις εκ μέρους της εκδηλώσεις βίας. Γιατί, όπως είπαμε στο άρθρο περί βίας, η βία είναι βασική συνιστώσα του πολιτισμού (και κάθε ιδεολογίας) και συνεπώς κανείς πολιτισμός δεν παραιτήθηκε από το δικαίωμα στη βία, αλλά - κι εδώ ακριβώς ξεχωρίζει ο άνθρωπος από το ζώο - προέκρινε την ορθή από την άδικη βία\n7 Οκτωβρίου 2008 - 12:14 π.μ.\nεγώ νομίζω, εμή coerdia, ότι άμα λες πως κάποιος δεν είναι άνθρωπος - επιστημονικά λέγοντάς το μάλιστα - τότε φτιάχνεις και πολύφωτα και παντόφλες και ό,τι θες από το δέρμα του. δεν υπάρχει πράξη δίχως εκ των υστέρων ή εκ των προτέρων θεωρία.\nτώρα για την τελειότητα των γερμανών, ε αυτοί την είχαν πάντα ως π.χ. μηχανικοί ή μουσικοί ή φιλόλογοι.\n"....εξαντλείται η υπομονή μου και μού ‘ρχεται η επιθυμία να πω στους Γερμανούς, μια και καλή, πόσα πράγματα έχουν στη συνείδησή τους μέχρι τώρα. Έχουν στη συνείδησή τους όλα τα μεγάλα εγκλήματα εναντίον της κουλτούρας που έχουν γίνει εδώ και τέσσερις αιώνες…»\nέλεγε ο φρειδερίκος. ε, οι γερμανοί είπαν να προσθέσουν κι ακόμη ένα έγκλημα.\n7 Οκτωβρίου 2008 - 12:47 π.μ.\nΓιάννη ερώτηση:λες ότι το ολοκαύτωμα είναι απόληξη του διαφωτισμού επειδή οι διαφωτιστές επιζητούσαν την καθαρότητα ή επειδή επιζητούσαν τα ίσα δικαιώματα για ορισμένους ή και για τα δύο;\nΜερικά άλλα κάπως αποσπασματικά: το να επιζητείται η καθαρότητα ως ένα βασικό χαρακτηριστικό της κοινωνίας θεωρώ ότι είναι έτσι κι αλλιώς προβληματικό και κατά συνέπεια θεωρώ προβληματικές και όλες τις θεωρητικές ρίζες αυτής της αντίληψης. Π.χ. σήμερα υπάρχουν διάφορες υποθέσεις όπως ένας (τυχαίος κατ'ουσίαν) ευγονισμός που μπορεί να πετύχει η ιατρική μέσω του προγενετικού ελέγχου κ.τ.λ., και δεν το λέω πρόβληματικό ούτε επειδή είμαι κατά της ελευθερίας, ούτε επειδή είμαι κατά της επιστήμης ή της δυνατότητας του ανθρώπου να αυτοκαθορίζεται. Το λέω γιατί η επιθυμία να είναι τα παιδιά πανέξυπνα και υγιέστατα συνάπτεται με το ότι πρέπει να είναι αποτελεσματικά κι ευτυχισμένα με το ζόρι σχεδόν και στο τέλος είναι απλώς έξυπνοι και υγιείς σκλάβοι (στην καλύτερη περίπτωση).\nΚι αυτό το πρότυπο εμφανίζεται σε μια στιγμή που υπάρχει στο μυαλό του κόσμου η υπογεννητικότητα και ο υπερπληθυσμός συγχρόνως,η ανεργία και η καριέρα, το άγχος και μύρια όσα.\nΑλλά για να πω και μια καλή κουβέντα, δεν νομίζω ότι μπορούμε να κάνουμε χωρίς τη διακήρυξη των ανθρωπίνων δικαιωμάτων και πολλά από αυτά τα πράγματα προέκυψαν από το διαφωτισμό. Αυτό ήθελα να πω όταν έλεγα ότι υπάρχει μεγάλη απόσταση από το ένα πράγμα στο άλλο.Στο ολοκαύτωμα έχουμε μια εξουσία η οποία δαιμονοποιεί τους Εβραίους για συγκεκριμένους λόγους, στους οποίους περιλαμβάνεται και η επιλογή τους ως αποδιοπομπαίου τράγου (δηλαδή κάποια τυχαιότητα γιατί στην ίδια θέση ήταν και άλλοι). Υπάρχουν όμως και ειδικοί λόγοι που δεν συνέτρεχαν για τις άλλες ομάδες και αυτό είναι σημαντικό ζήτημα και προς εξέταση. Συγκριτικά, ως προς την άνεση της μεθόδου εξόντωσης μπορούμε να σκεφτούμε γιατί δεν είναι το ίδιο το ολοκαύτωμα με τη Χιροσίμα όπου η τεχνική του χτυπήματος ήταν επίσης ανεβασμένη.\nΜπορεί να στηριζόταν σε πολιτικούς ή οικονομικούς λόγους η απόφαση για το ολοκαύτωμα αλλά και πάλι, όπως σου έχω ξαναπεί άλλη φορά νομίζω, είναι σαν εκείνο που λέει στην Αποκάλυψη "και ότε ο άγγελος ήνοιξεν την σφραγίδα την εβδόμην, εγένετο σιγή εν τω ουρανώ ως ημιώριον".\nΚαι νομίζω ότι το συζητάμε γιατί δεν θέλουμε να ξανασυμβεί.\nΚατά τα άλλα και τώρα που έχουμε τη διακήρυξη των ανθρωπίνων δικαιωμάτων μπορεί να πει κανείς ότι η Δύση έχει στη συνείδηση της πολλά εγκλήματα όπως το ότι ρουφάει τον τρίτο κόσμο και τα κατώτερα στρώματα στην ίδια τη Δύση.Δηλαδή όπως έλεγε ο Μαρξ πριν απ'όλα αυτά, οι άνθρωποι είναι όλοι ίσοι στον ουρανό των πολιτικών δικαιωμάτων αλλά άνισοι στην επίγεια ζωή. Όσα δεν προχώρησαν οι διαφωτιστές και οι παλινωδίες τους τα προχώρησαν ως ένα βαθμό άλλοι.\nΕμένα με ενδιαφέρει το να μην βρίσκονται νέοι ή παλιοί αποδιοπομπαίοι τράγοι,να μην υπάρχει ανάγκη για κάτι τέτοιο και αν είναι δυνατόν όταν αυτό συμβαίνει να ξέρουμε ότι συμβαίνει αυτό και όχι κάτι άλλο.\nΓιατί οι Γερμανοί πιστεύω ότι δεν καταλάβαιναν τι ακριβώς συνέβαινε(λέγαν νομίζω μετά ότι δεν το ήξεραν) και αυτό είναι τεράστιο πρόβλημα και μπορεί να ξανασυμβεί υπό άλλες περιστάσεις και σε άλλους τόπους.\nΆντε, πείτε και τι λέει ο Κονδύλης(που είχε ζήσει και στη Γερμανία) για τα ανθρώπινα δικαιώματα και το διαφωτισμό ώστε αν βρεθούμε στη θέση του αποδιοπομπαίου τράγου να πάμε διαφωτισμένοι κι αν στη θέση του θύτη να κουνηθούμε από τη θέση μας:)\n8 Οκτωβρίου 2008 - 12:52 π.μ.\nΤο Shoah δεν είναι μόνο η ουσία του Διαφωτισμού. Είναι και η κορύφωσή του. Για αυτό και συνιστά ποιοτικό άλμα σε σχέση με αυτόν (και εκεί διαφωνώ με το πρώτο ποστ).\nΌμως το ολοκαύτωμα ήταν η συστηματική και ανερυθριαστη [sic] εξόντωση εχθρών που δεν ήσαν καν εχθροί.\nΤο "ανερυθρίαστη" είναι πολλά συζητήσιμο. Απλά σκέψου μια φράση:\n[το Shoah είναι] η πιο ένδοξη σελίδα της Γερμανικής Ιστορίας, που όμως δεν θα γραφεί ποτέ (Der Reichsfuehrer-SS und Chef der Deutschen Polizei Heinrich Himmler, Posenrede)\n16 Ιουλίου 2009 - 9:58 π.μ.\nειναι κορυφωση μιας Γωνιας\n(μιας δυνατοτητα -κατευθυνσης)\nτου Διαφωτισμου ..\nΔεν ειναι Μόνο αυτο ο Διαφωτισμός.Ειναι βεβαια Και αυτό\nΟσο για το ανερυθριαστο'' εχεις δικιο..Καμαρωναν κιολας\n(το πόστ το εγραψα στα γρηγορα στα πλαισια μιας συζητησης πλεμικής πριν κανα δυο χρόνια ..)\n16 Ιουλίου 2009 - 11:03 π.μ.\nΟ λόγος περί "καθαρότητας" που αναφέρετε είναι υπαρκτός αλλά "εξωτερικός", και οι ναζί και η ιδεολογία τους είναι\n"εξωτερικά" στοιχεία της περιφέρειας..\nΩς κέντρο (στόχος), που ήταν και το ζητούμενο, υπήρξε όλη η παγκόσμια κατακραυγή ενάντια στον αντισημιτισμό που ακολούθησε αμέσως τη ναζιστική θηριωδία και φυσικά, το πολυπόθητο "στήσιμο" του κράτους του Ισραήλ, ένας νέος "αγρός αίματος" που ισοστάθμισε τα εγκλήματα και τις ενοχές των ναζί..\nΉταν πράγματι γρήγορες τότε οι εξελίξεις..\nΚαι δεν είναι άσχετο το ότι, μετά από τόσα χρόνια, το νεοσύστατο αυτό Κράτος - τονίζω τη λέξη - μέχρι σήμερα παραμένει συνδεδεμένο με την εθνική του ιδέα, κάτι που δεν συμβαίνει με άλλα κράτη/χώρες, τα οποία αποδομούνται συστηματικά, με κυρίαρχο παράδειγμα τη χώρα μας.\nΛόγω του ολοκαυτώματος λοιπόν, αυτή η εθνική ιδέα του Κράτους του Ισραήλ είναι πλέον αποδεκτή (κορυφαία ανάμεσα στις ελάχιστες "αποδεκτές", όπως πχ και το ζήτημα του κουρδικού κράτους) και αυτή παραμένει εκλεκτικά αξιοσέβαστη από την ιντελιγκέντσια και τα κάθε λογής μίντια του δυτικού κυρίως κόσμου.\n28 Μαρτίου 2013 - 4:52 μ.μ.\nκαι οι ναζί και η ιδεολογία τους είναι\n(αν θελετε παρτε ενα ψευδωνυμο γι να μπορεσουμε να συζητησουμε..)\n28 Μαρτίου 2013 - 6:49 μ.μ.


Χριστίνα Τζογανάκη: «Ασπιρίνη» για τις ελληνικές τράπεζες η επαναφορά του waiver | Mikrometoxos.gr\nΧριστίνα Τζογανάκη: «Ασπιρίνη» για τις ελληνικές τράπεζες η επαναφορά του waiver\n27.05.2016 16:55 http://www.sofokleousin.gr/archives/300110.html\nΜε το σταγονόμετρο η ρευστότητα στην αγορά. Κλειδί οι όροι και οι προϋποθέσεις. Σε spillover effect ελπίζουν οι τραπεζίτες\nΜετά την συμφωνία που επετεύχθη μεταξύ της ελληνική κυβέρνησης και των Ευρωπαίων στο Eurogroup, και τη διαμόρφωση ενός «οδικού χάρτη» για την ελάφρυνση του χρέους, ανοίγει ο δρόμος για την επανεξέταση από την πλευρά της ΕΚΤ τωνκριτηρίων αναφορικά με την ένταξη των ελληνικών ομολόγων στο πρόγραμμα ποσοτικής χαλάρωσης (QE).\nΜε την έναρξη του προγράμματος η ΕΚΤ έθεσε αυστηρά κριτήρια επιλεξιμότητας, καθιστώντας σαφές ότι οι αγορές θα αφορούν τα ομόλογα που έχουν investment grade δηλαδή η αξιολόγησή τους να είναι ΑΑΑ- ή τουλάχιστον ΒΒΒ-. Η Ελλάδα δεδομένου ότι έχει διαβάθμιση χαμηλότερη του investment grade έχει αποκλειστεί από το πρόγραμμα.\nΑναλυτές και χρηματιστηριακοί παράγοντες εκτιμούν ότι ο πρόεδρος της ΕΚΤ, Μάριο Ντράγκι στη συνεδρίαση νομισματικής πολιτικής την επόμενη εβδομάδα, θα φανεί -για ακόμη μια φορά- γενναιόδωρος προς την Ελλάδα, επαναφέροντας το waiver, προκειμένου οι ελληνικές τράπεζες να έχουν εκ νέου πρόσβαση στις ομαλές χρηματοδοτικές γραμμές αυξάνοντας την ρευστότητα και μειώνοντας το κόστος δανεισμού. Η αλήθεια ωστόσο είναι ότι ο αντίκτυπος μιας τέτοιας ενέργειας θα είναι πολύ περιορισμένος.\nΣταγόνα στον ωκεανό τα «οφέλη» από την επαναφορά του waiver\nΟι αξιωματούχοι της Ευρωπαϊκής Κεντρικής Τράπεζας κρατούν «μικρό καλάθι» για τα οφέλη της Ελλάδας από τη μελλοντική ένταξή της στο πρόγραμμα ποσοτικής χαλάρωσης (QE). Οι αγορές ελληνικών ομολόγων, στο πλαίσιο του QE, θα είναι περιορισμένου αριθμού, καθώς οι κεντρικές τράπεζες της Ευρωζώνης ήδη διαθέτουν μεγάλης αξίας ομόλογα του ελληνικού δημοσίου.\nΔεδομένου ότι η ΕΚΤ έχει ήδη πλησιάσει το όριο που η ίδια έχει επιβάλει, λόγω των μεγάλων ποσοτήτων ομολόγων που αγόρασε στο πλαίσιο των προηγούμενων μέτρων αντιμετώπισης της κρίσης, τα περιθώρια για αγορές έχουν συρρικνωθεί.\nΆλλωστε, η ΕΚΤ έχει ήδη προχωρήσει σε ορισμένους περιορισμούς στη χρήση του προγράμματος στην Πορτογαλία και την Ιρλανδία, καθώς οι αγορές των ομολόγων τους μειώθηκαν σημαντικά το προηγούμενο μήνα. Οι ιθύνοντες της Φρανκφούρτης διαβεβαιώνουν ότι οι δύο χώρες θα παραμείνουν εντός του προγράμματος, με τις αγορές ομολόγων ωστόσο, να κινούνται σε χαμηλότερα επίπεδα.\nΣτις όρους και τις προϋποθέσεις το «κλειδί» για ένταξη στο QE\nO Μάριο Ντράγκι από καιρό είχε καταστήσει σαφές ότι η Ελλάδα λόγω της χαμηλής πιστοληπτικής της αξιολόγησης και ελλείψει εχέγγυων υψηλής διαβάθμισης, θα έπρεπε να παρέχει εξασφαλίσεις προς την ΕΚΤκαι να τηρήσει απαρέγκλιτα τα συμφωνηθέντα με τους ευρωπαίους δανειστές για να χαίρει των διευκολυντικών εργαλείων της ευρωτράπεζας. Αλλωστε, πέρυσι το καλοκαίρι, ο αντιπρόεδρος της ΕΚΤ, Βίτορ Κονστάντσιο, δήλωσε ότι το Διοικητικό Συμβούλιό της θα έκανε αποδεκτά και πάλι τα ελληνικά ομόλογα για τη χρηματοδότηση των ελληνικών τραπεζών, εφόσον υπήρχε «αξιόπιστη εφαρμογή» του προγράμματος.\nΤο Sofokleousin.gr είχε επισημάνει ότι ή συμμετοχή των ελληνικών τραπεζών σε ένα πρόγραμμα αγοράς κρατικών ομολόγων θα κριθεί εν πολλοίς από τα όρια και τις προϋποθέσεις που θα θέσει η ΕΚΤ.\nΤα άμεσα οφέλη για τον κλάδο στην Ελλάδα θα είναι περιορισμένα και ανεπαίσθητα, με τους τραπεζίτες να ελπίζουν στο spillover effect, ήτοι στη σταδιακή βελτίωση των συνθηκών. Οι ελληνικές τράπεζες διαθέτουν ελάχιστα εχέγγυα υψηλής διαβάθμισης που θα μπορούσαν να γίνουν αποδεκτά από την ΕΚΤ, συνεπώς δεν ελπίζουν στην βελτιστοποίηση της απόδοσης στοιχείων του ενεργητικού μέσου του ενεχυριασμού τους.\nΕίναι λοιπόν εύκολα αντιληπτό ότι στόχος της ΕΚΤ δεν είναι η βελτίωση των συνθηκών στον Ευρωπαϊκό Νότο αλλά η αποφυγή προβλημάτων στον Ευρωπαϊκό Βορά. Τα νέα μέτρα θα δώσουν στις τράπεζες του πυρήνα της Ευρώπης ρευστότητα και κεφαλαιακό μαξιλάρι ικανό να αντιμετωπίσει τις οικονομικές επιπτώσεις του πολέμου στην Ουκρανία.


Ανθρωποκυνηγητό έχει εξαπολύσει η Interpol για τον εντοπισμό 173 τζιχαντιστών της οργάνωσης Ισλαμικό Κράτος που έχουν εκπαιδευτεί καταλλήλως για να αιματοκυλήσουν την Ευρώπη.\nΜέχρι στιγμής, πάντως, οι επίδοξοι ισλαμιστές τρομοκράτες δεν έχουν διαβεί το κατώφλι της Γηραιάς Ηπείρου.\nΟι ισλαμιστές τρομοκράτες θέλουν να πάρουν εκδίκηση για τις στρατιωτικές ήττες τους στη Μέση Ανατολή, όπως αναφέρει η βρετανική εφημερίδα «Guardian».\nΩστόσο, μέχρι στιγμής, η Ιnterpol δεν πιστεύει ότι κάποιος από τους επίδοξους τρομοκράτες έχει καταφέρει να βρεθεί σε ευρωπαϊκό έδαφος αλλά προτρέπει τις Αρχές να είναι σε επιφυλακή.\nΗ λίστα που έχει στα «χέρια» της η Interpol, έχει το «who’ s who» των ισλαμιστών τρομοκρατών: Από την ημερομηνία γέννησης και τους γονείς τους όπως και πολλές φωτογραφίες τους.\nΗ Ιντερπόλ κρούει τον κώδωνα τους κινδύνου επισημαίνοντας πως, με βάση τις πληροφορίες που διαθέτει,οι ισλαμιστές τρομοκράτες «έχουν εκπαιδευτεί για να κατασκευάζουν και να τοποθετούν στρατηγικά εκρηκτικούς μηχανισμούς με στόχο να προκαλέσουν θανάτους και σοβαρούς τραυματισμούς».\nΣύμφωνα με την βρετανική εφημερίδα, η Interpol όπως και οι ευρωπαϊκές Αρχές θεωρούν ότι, «οι άνθρωποι αυτοί μπορούν να ταξιδέψουν διεθνώς για να εξαπολύσουν τρομοκρατικές επιθέσεις».\nOne thought on “Ανθρωποκυνηγητό της Interpol για 173 τζιχαντιστές του ISIS που έχουν αποστολή να χτυπήσουν στην Ευρώπη”\nΣτα ανατολικά «δεν έχουμε σύνορα», είπε ο Τσίπρας. ¨Οποιος θέλει μπαινοβγαίνει όποια ώρα θέλει. Στα βορειοδυτικά; Ωωωπα;;


Περίπου 200 άτομα συμμετείχαν στο πάρτι το οποίο πραγματοποιήθηκε με την αιτιολογία πως επρόκειτο για γύρισμα της ταινίας Matrix, με τους καλεσμένους να προσκαλούνται ως έξτρα σε μια προφανή προσπάθεια να παρακάμψουν τους κανονισμούς υγείας, σύμφωνα με την γερμανική εφημερίδα Bild.\nΕπιτρέπονται τα πάρτι μέχρι 50 άτομα\nΣτο Βερολίνο επιτρέπονται τα πάρτι μέχρι 50 ατόμων όπως και στο Βραδεμβούργο, όπου σύμφωνα με πληροφορίες έγινε το συγκεκριμένο πάρτι στα κινηματογραφικά στούντιο Babelsberg, δυτικά της γερμανικής πρωτεύουσας.\nΌμως, προκειμένου να πάει κάποιος σε ένα πάρτι, θα πρέπει να έχει εγγραφεί προηγουμένως μαζί με την υποβολή μιας «αίτησης υγιεινής» που πρέπει να εγκριθεί από τις Αρχές. Οι επισκέπτες πρέπει να τηρούν τις απαραίτητες αποστάσεις και να φορούν μάσκα όταν δεν τρώνε ή πίνουν.\nΜια 39χρονη γυναίκα που παραβρέθηκε στο πάρτι, δήλωσε στην Bild: «Το κέφι ήταν άφθονο. Όλοι έκαναν τεστ κορωνοϊού εκ των προτέρων. Όλοι έπρεπε να έρθουν φορώντας μάσκα, αλλά πολλοί την έβγαλαν όσο περνούσε η ώρα». Και πρόσθεσε: «Δεν δόθηκαν σκηνοθετικές οδηγίες, δεν υπήρχε κλακέτα και κανείς δεν τραβούσε σκηνές».\nΤο πάρτι, που διοργανώθηκε από τους παραγωγούς Λάνα και Λίλι Βακόβσκι είχε το κωδικό όνομα «Icecream Teamevent» σύμφωνα με το δημοσίευμα, που επικαλείται πηγές και ξεκίνησε στις 6 το απόγευμα της Τετάρτης και συνεχίστηκε μέχρι τις πρώτες πρωινές ώρες της Πέμπτης.\nΓια την διασκέδαση των καλεσμένων παρόντες ήταν μια χορεύτρια, ένας DJ ενώ πραγματοποιήθηκε και σόου με πυροτεχνήματα , ενώ οι καλεσμένοι πήραν ως σουβενίρ τατουάζ Matrix. Όσο για το μενού, περιελάμβανε σούσι, σάκε, πίτσα, currywurst και κέικ βερίκοκου.\nΣκηνές σε στυλ βεδουίνων και τροχόσπιτα χίπις ήταν διαθέσιμα για επισκέπτες που ήθελαν περισσότερη ιδιωτικότητα.\nΠαρών και ο Κιάνου Ριβς\nΟ Κιάνου Ριβς και η σύντροφός του, η καλλιτέχνης Αλεξάνδρα Γκραντ, κάθονταν σε ένα τραπέζι πίνοντας κρασί και έφυγαν νωρίς από το πάρτι, αναφέρει η Bild.\nΗ Μπιάνκα Μαρκαρέβιτς, εκπρόσωπος των κινηματογραφικών στούντιο, δήλωσε ότι σύμφωνα με τους παραγωγούς του Matrix, η κινηματογραφική ομάδα γύριζε μια «σκηνή εορτασμού, η οποία γυρίστηκε το καλοκαίρι και σχετιζόταν με αυτό. Τηρήθηκαν οι κανόνες υγιεινής».\nΈνας εκπρόσωπος της πόλης του Πότσνταμ, που είναι υπεύθυνος για την παροχή άδειας για πάρτι, δήλωσε: «Δεν μας ανακοινώθηκε καμία εκδήλωση. Υπήρξαν συνεχείς συζητήσεις μεταξύ των υγειονομικών αρχών και των στούντιο σχετικά με το θέμα της προστασίας από τον κορωνοϊό κατά την διάρκεια των γυρισμάτων».


Αντετοκούνμπο: Συνεχίζει τα ρεκόρ στο ΝΒΑ [pic] | ebasket.gr\nΚεντρική NBA Αντετοκούνμπο: Συνεχίζει τα ρεκόρ στο ΝΒΑ [pic]\nΔημοσίευση στις 18/07 7:58\nΟ Γιάννης Αντετοκούνμπο κάνει μυθικά πράγματα στους φετινούς τελικούς του ΝΒΑ και συνεχίζει να καταρρίπτει το ένα ρεκόρ πίσω από το άλλο. Ο «Greak Freak» στον πέμπτο τελικό κατέγραψε τρία ρεκόρ και συνεχίζει να γράφει ιστορία.\nΟ Έλληνας καλαθοσφαιριστής έγινε ο πέμπτος στην ιστορία των τελικών, που είχε 30+ πόντους, 5+ ασίστ, 5+ ριμπάουντ και μηδέν λάθη μετά τους ΛεΜπρόν, Ντουράντ, Τζόνσον και Μπερτ. Ακόμη, μαζί με τους Χόλιντεϊ και Μίντλετον έγιναν η πέμπτη τριπλέτα σε τελικούς με 25+ πόντους και 50% εντός πεδιάς. Πρώτη φορά τέτοιο ρεκόρ καταγράφηκε από τους Μάτζικ, Τζαμπάρ και Ουόρθι το μακρινό 1985.\nΕπίσης, ο Γιάννης Αντετοκούνμπο είναι ο μοναδικός στην ιστορία των τελικών με 30+ πόντους, 10+ ριμπάουντ, 5+ ασίστ και 60% εντός πεδιάς.\nΠροηγούμενο Αντετοκούνμπο: «Άλλη μια νίκη»\nΕπόμενο «Βόμβα» στη Φενέρ: Φεύγει ο Κοκόσκοφ [pic]


Αποφράξεις, Απολυμάνσεις Αττική,Βιολογικός Καθαρισμός\nΠαγώνης Αποφράξεις Αττική, Βοιωτία και Εύβοια\nΗ εταιρεία μας “Παγώνης Αποφράξεις” η οποία εδρεύει στη Θήβα, αναλαμβάνει με συνέπεια και επαγγελματισμό τον βιολογικό καθαρισμό της αποχέτευσης κάθε χώρου, σε οικονομικές τιμές.\nΟ καθαρισμός της αποχέτευσης παίζει σημαντικό ρόλο στην υγιεινή ενός σπιτιού, ενός κτιρίου ή μιας περιοχής. Τα δίκτυα αποχέτευσης με την πάροδο του χρόνου ή με τη χρήση, μαζεύουν κατάλοιπα από τα διερχόμενα νερά και δημιουργούν διάφορα προβλήματα. Τα κατάλοιπα αυτά προέρχονται από μαγειρικά λίπη, λάσπη ή οικοδομικά υλικά, φύλλα και κλαράκια από δέντρα, αντικείμενα μικρά και μεγάλα και επικάθονται σταδιακά στους αποχετευτικούς σωλήνες σχηματίζοντας ένα στρώμα που μειώνει τη διάμετρο τους, μειώνοντας ταυτόχρονα τη ροή του νερού με τελικό αποτέλεσμα το φράξιμο.\nΌλα τα κατάλοιπα που παραμένουν στα τοιχώματα των σωλήνων σαπίζουν, ευνοώντας τη δημιουργία μικροβίων, όντας εστίες γι αυτά και αυξάνοντας τον κίνδυνο μολύνσεων και ασθενειών. Επιπλέον αναδίδουν μια πολύ άσχημη χαρακτηριστική μυρωδιά που κάνει δυσάρεστη την παραμονή κάποιου σε εκείνο το χώρο ή την περιοχή.\nΓια τους παραπάνω λόγος θα πρέπει ο καθαρισμός των αποχετεύσεων να γίνεται συχνά.\nΗ έμπειρη ομάδα μας, διαθέτοντας μεγάλη εμπειρία και τεχνογνωσία, αναλαμβάνει άμεσα τον βιολογικό καθαρισμό της αποχέτευσης.\nΜε το κατάλληλο εξοπλισμό και το έμπειρο προσωπικό μας αναλαμβάνουμε βιολογικούς καθαρισμούς αποχετεύσεων σε οικονομικές τιμές στην Αθήνα και σε όλη την περιφέρεια Αττικής, Βοιωτίας και Ευβοίας. Λευκάντι, Παραλία αυλίδος, Δήλεσι, Χαλκούτσι, Σκάλα Ωροπού, Άγοι Απόστολοι, Σχηματάρι, Οινόφυτα, Πόρτο Γερμενός, Ψαθά, Άγιος Βασίλειος, Αλυκή, Νέα Λάμψακος, Μπούρτζι κ.α.\nΘήβα / Βοιωτίας\nΤηλ: 2262023891 Κιν: 6946454093


Το ISIS σε αναζήτηση νέας μεθοδολογίας\nΤο ISIS σε αναζήτηση νέας μεθοδολογίας από ΓΙΑΝΝΗΣ ΙΩΑΝΝΟΥ article http://politis.com.cy/article/to-isis-se-anazitisi-neas-methodologias Το Ισλαμικό Κράτος έρχεται να συνοψίσει μια νέα σειρά από τρομοκρατικά μέσα προκειμένου να εκπληρώσει τους στόχους του ως τρομοκρατικό δίκτυο 20.08.2017 12:11\nΓΙΑΝΝΗΣ ΙΩΑΝΝΟΥ, 20.08.2017\nΤο Ισλαμικό Κράτος έρχεται να συνοψίσει μια νέα σειρά από τρομοκρατικά μέσα προκειμένου να εκπληρώσει τους στόχους του ως τρομοκρατικό δίκτυο\nΠολύ πριν το Charlie Hebdo, το θέατρο του Μπατακλάν ή τους δημόσιους αποκεφαλισμούς σε βίντεο live streaming, η Ισπανία, και η Μαδρίτη το 2004, είχε υπάρξει το επίκεντρο της ισλαμιστικής τρομοκρατίας. Η Αλ Κάιντα, τρία χρόνια μετά την 11η Σεπτεμβρίου, είχε αιματοκυλήσει την χώρα δημιουργώντας την πρώτη πραγματική «ευρωπαϊκή 11η Σεπτεμβρίου». Το Ισλαμικό Κράτος προχθές στόχευσε τη Βαρκελώνη. Πιάνοντας τη σκυτάλη εκεί ακριβώς που την είχε αφήσει η πρώτη οργάνωση. Ωστόσο, με μια σειρά διαφορετικών ποιοτικών χαρακτηριστικών ως προς τη δράση του, το Ισλαμικό Κράτος , μετά την Γαλλία, το ΗΒ, τη Γερμανία, αλλά και μια σειρά πόλεων σε ολόκληρο το εύρος του αραβομουσουλμανικού κόσμου, και την Ισπανία στο στόχαστρο.\nΤο Ισλαμικό Κράτος έρχεται να συνοψίσει μια νέα σειρά από τρομοκρατικά μέσα προκειμένου να εκπληρώσει τους στόχους του ως τρομοκρατικό δίκτυο. Ιδίως σε μια εποχή όπου βρίσκεται σε πλήρη διάλυση ως προς την έκφανσή του ως «χαλιφάτο» που ήλεγχε εδάφη του Ιράκ και της Συρίας μετά το 2014. Το ISIS δείχνει να έχει περάσει επισήμως σε ένα modus operandi το οποίο διαφέρει αισθητά από τους προκατόχους του. Νίκαια, Λονδίνο δις, Βερολίνο και Στοκχόλμη, σε timing υψηλής συγκέντρωσης επισκεπτών (π.χ. μια εθνική εορτή, η μια τουριστική περίοδος όπως αυτές του καλοκαιριού ή των Χριστουγέννων) βίωσαν φονικές επιθέσεις όπλο των οποίων υπήρξε ένα φορτηγό ή βαν που κάποιος μπορεί εύκολα να ενοικιάσει. Οι δράστες αυτοριζοσπαστικοποιημένοι Ευρωπαίοι πολίτες αραβικής καταγωγής, οι οποίοι είτε εμπνεύστηκαν τις ενέργειές τους από τη γενικότερη δράση/ιδεολογία του ΙSIS, είτε υπήρξαν μέλη ενός δικτύου (remote controlled) με έντονα στοιχεία αποκέντρωσης σε τρομοκρατικές επιχειρήσεις που δεν σχεδιάστηκαν σε κεντρικό επίπεδο. Η τρομοκρατία του ISIS, όπως αναλύθηκε διεξοδικά στα ίδια τα προπαγανδιστικά έντυπα και εκδόσεις του δικτύου, δείχνει να θέλει να μεταφέρει τη δράση της στην καρδιά της Ευρώπης. Περνώντας έτσι σε μια «φάση 2» μετά τη στρατιωτική του ήττα σε Ιράκ και Συρία και την απώλεια εδαφών.\nΤο ISIS εφεξής\nΗ εξάλειψη του Ισλαμικού Κράτους στο Ιράκ (απελευθέρωση Μοσούλης μετά από 260 ημέρες σχεδόν επιχειρήσεων) και η επερχόμενη συντριβή του στη Συρία θα ενεργοποιήσουν μια σειρά αλλαγών στο τρόπο λειτουργίας της ισλαμιστικής αυτής οργάνωσης. Για όσους παρακολουθούμε το ISIS από την εποχή του ISI (σ.σ. της Αλ Κάιντα στο Ιράκ) καθίσταται σαφές πως η εν λόγω οργάνωση θα περάσει στη δεύτερη φάση της –όπως ακριβώς αυτό περιγράφεται αναλυτικά στο σύνολο των πολιτικών, θρησκευτικών και προπαγανδιστικών της κειμένων (σ.σ. η μελέτη των περιοδικών Dabiq και Rumiya είναι ενδεικτικές). Το ISIS χωρίς να ελέγχει μεγάλο αριθμό εδαφών θα διατηρήσει βάσεις εξόρμησης σε Ιράκ και Συρία και σταδιακά θα μετεξελιχθεί σε ένα διεθνές και περιφερειακό τρομοκρατικό δίκτυο –αντίστοιχο της Αλ Κάιντα μετά το 2001 και τη στρατιωτική επέμβαση των ΗΠΑ στο Αφγανιστάν. Το ISIS θα διατηρήσει πόρους και πηγές χρηματοδοτήσεων. Θα εκμεταλλευτεί το σεκταριστικό κατάλοιπο των συγκρούσεων σιιτών-νομαδικών σουνιτικών φυλών στις περιοχές που έλεγχε στο Ιράκ και στη Συρία, προκειμένου να στρατολογεί άνδρες και να νομιμοποιεί τα αφηγήματά του και φυσικά θα αναζητήσει την πρωτοκαθεδρία στο παγκόσμιο βάθρο της τζιχαντιστικής/σαλαφιστικής τρομοκρατίας. Φυσικά, έναντι της Αλ Κάιντα. Επί τούτου, το προ μηνών χτύπημα στο εσωτερικό του Ιράν έστειλε αυτό ακριβώς το μήνυμα σχετικά με το ποιος κρατεί τα ηνία της τζιχαντιστικής πρωτοκαθεδρίας (σ.σ. η Αλ Κάιντα με δεκαετίες ύπαρξης δεν κατόρθωσε να δράσει επιτυχώς στο εσωτερικό του Ιράν). Η μετατροπή του ISIS από «χαλιφάτο» σε δίκτυο θα οδηγήσει σε αποκέντρωση της δράσης του, αλλά και σε απόπειρα εξάπλωσής του προς ασιατικά υποσυστήματα, ιδίως σε περιοχές με ισλαμικούς μειονοτικούς πληθυσμούς, όπως οι Φιλιππίνες και μέρος της Σρι Λάνκα. Τέλος, το ISIS, στην προσπάθειά του αυτή για επιβίωση μετά την απώλεια εδαφών του σε Ιράκ και Συρία, θα αποπειραθεί να εντάξει τη δεύτερη ως επιχειρησιακή του βάση για κάποιο θεαματικό χτύπημα εκτός Μέσης Ανατολής. Χτύπημα αντίστοιχο της 11ης Σεπτεμβρίου σε επικοινωνιακό αντίκτυπο (σ.σ. όχι απαραίτητα σε απώλειες) προκειμένου να «επαναλανσαριστεί» ως τρομοκρατικό δίκτυο με παγκόσμια επίδραση. Το μεταπολεμικό μέλλον της Συρίας θα προσφέρει την υποδομή για κάτι τέτοιο.\nΗ αντιμετώπιση του ISIS είναι ένα σύνθετο φαινόμενο. Πολιτικό, κοινωνικό, θρησκευτικό και φυσικά σε επίπεδο στρατηγικής και τακτικών. Τα χτυπήματα με βόμβες ή λεωφορεία ως όπλα εναντίον πεζών απέδειξαν σημαντικά κενά στο σύστημα ασφάλειας των ευρωπαϊκών πρωτευουσών. Ακριβώς διότι στην πρώτη περίπτωση (Μάντσεστερ, Μπατακλάν, αεροδρόμιο Βελγίου) τα εκρηκτικά πυροδοτούνταν πριν από τις εισόδους ελέγχων ασφάλειας και διότι στη δεύτερη περίπτωση δεν υπήρξε κινητοποίηση σε σχέση με το ποιος ενοικίασε ποιο όχημα και για ποιον ακριβώς λόγο… Ωστόσο, πέραν του επιχειρησιακού επιπέδου, το Ισλαμικό Κράτος παραμένει ένα σύνθετο φαινόμενο οι ρίζες του οποίου δεν αφορούν μόνο τον τρόπο διάρθρωσης των σύγχρονων δυτικών κοινωνιών, αλλά και την ευρύτερη γεωπολιτική κατάσταση στη Μέση Ανατολή, όπου διαχρονικά μαίνονται εθνοθρησκευτικές συγκρούσεις, με την επέμβαση μάλιστα και χωρών της Δύσης. Στο απλό, αλλά συνάμα σύνθετο, πεδίο της βίας, αυτό που οφείλουμε να κατανοήσουμε για το ISIS και την ιδεολογία του σαλαφιστικού τζιχαντισμού είναι τα κίνητρα και την ψυχολογική κατάσταση που καθιστούν έναν εξτρεμιστή (σ.σ. μπορεί να είναι και ακροδεξιάς ή ακροαριστερής ιδεολογίας αντιστοίχως) σε… βίαιο εξτρεμιστή. Κοινώς, πώς η δράση του ISIS εμπνέει κάποιον που ασπάζεται την ιδεολογία του ή γοητεύεται από αυτή να περάσει την κόκκινη γραμμή εκείνη και να βρεθεί στην άλλη όχθη. Αυτή της βίας.\nΛόγω της φύσης της τρομοκρατίας, η Βαρκελώνη δεν θα είναι ο τελευταίος στόχος του ISIS. Και φυσικά δεν θα είναι και η τελευταία αφορμή για ένα debate μεταξύ Ισλάμ και Δύσης, που στο τέλος της ημέρας αποτελεί και έναν στρατηγικό στόχο για τους τζιχαντιστές να το θέτουν, κάθε φορά, στη δημόσια σφαίρα των ευρωπαϊκών κοινωνιών –δεδομένης της αύξησης των αντιμεταναστευτικών/λαϊκιστικών τάσεων και της εμφάνισης ακραίων (ακροδεξιών, νεοναζιστικών) κομμάτων. Το ISIS σύντομα θα εξαλειφθεί από την de facto πρωτεύουσά του, τη Ράκα, και θα μεταφέρει τη μάχη για την τελική του επιβίωση στο Ντεΐρ Εζόρ της Συρίας. Δυστυχώς, σε αυτή την τελική αναμέτρηση, τα εδάφη της Ευρώπης θα εξυπηρετήσουν το τζιχαντιστικό δίκτυο ως παράπλευρα τερέν διεξαγωγής μαχών με τη μορφή τρομοκρατικών χτυπημάτων. Χρειάζεται υπομονή και ψυχραιμία. Χαρακτηριστικά που η Ευρώπη τα τελευταία χρόνια άρχισε σταδιακά να χάνει…\nΙσλαμικό Κράτος Τρομοκρατία Συντάκτες


Ανακατασκευή της Ηρώων Πολυτεχνείου - Ξεκινά το έργο-«ανάσα» για το Κάτω Χαλάνδρι - Ενυπόγραφα\nΕΝΥΠΟΓΡΑΦΑ, Δευτέρα 20 Σεπτεμβρίου 2021 - 17:26 0 2 min read\nΈνα πολύ σημαντικό έργο για την αναβάθμιση της ποιότητας ζωής και την ασφάλεια των κατοίκων του Κάτω Χαλανδρίου, η ανακατασκευή της πολυσύχναστης Ηρώων Πολυτεχνείου -στο τμήμα μεταξύ Σ. Βενιζέλου και Ι. Αποστολοπούλου- ξεκινά το προσεχές διάστημα, μετά την υπογραφή της σχετικής σύμβασης, όπως ενημερώνει η δημοτική αρχή.\nΑπαντώντας στο πάγιο αίτημα των κατοίκων της περιοχής, ο Δήμος Χαλανδρίου προχωρά στην ολοκλήρωση της ανακατασκευής της οδού (η ανακατασκευή του υπόλοιπου τμήματος, από τη Λ. Μεσογείων έως τη Σ. Βενιζέλου έχει ολοκληρωθεί από το 2017) με στόχο να δημιουργηθούν ασφαλείς συνθήκες μετακίνησης για τους πεζούς, στο πλαίσιο του σχεδίου Βιώσιμης Αστικής Κινητικότητας «που σταθερά προωθεί η σημερινή διοίκηση από το 2014», τονίζεται στη σχετική ανακοίνωση.\nΗ μελέτη ανακατασκευής προβλέπει ηπιοποίηση της κυκλοφορίας, ανακατασκευή και διαπλάτυνση των πεζοδρομίων, ενώ θα δημιουργηθούν ζαρντινιέρες εμφύτευσης εντός του οδοστρώματος, με εσοχές για τους κάδους απορριμμάτων και θα γίνει διαμόρφωση των κοινόχρηστων χώρων.\nΗ αύξηση του κυκλοφοριακού φόρτου στην Ηρώων Πολυτεχνείου, μετά τη λειτουργία του σταθμό Μετρό «Χολαργός», η κακή κατάσταση του οδοστρώματος (λακκούβες, ρηγματώσεις), αλλά και των πεζοδρομίων (περιορισμένο πλάτος και συνεχή εμπόδια), έχουν ταλαιπωρήσει επί μακρόν τους περιοίκους, όπως σημειώνει η δημοτική αρχή.\nΗ ολοκλήρωση της ανακατασκευής της οδού, σε συνδυασμό με τη διάνοιξη της οδού Περικλέους, μετά από 50 χρόνια, «αναμένεται να δώσει ανάσα στο Κάτω Χαλάνδρι, μια περιοχή που είναι πολλαπλώς επιβαρυμένη» τονίζεται από πλευράς Δήμου.\nΟ σχεδιασμός για την αναβάθμιση της περιοχής θα ολοκληρωθεί με τη μεγάλη ανάπλαση τη Σ. Βενιζέλου -η σχετική μελέτη αναμένει έγκριση χρηματοδότησης από το «Αντώνης Τρίτσης»- αλλά και με την ένταξη στο Σχέδιο Πόλης της περιοχής «Πεύκο Πολίτη». Η διαδικασία είναι σε εξέλιξη μετά την αναθεώρηση του Γενικού Πολεοδομικού Σχεδίου και την αποστολή της αναθεωρημένης Πολεοδομικής Μελέτης στη δ/νση Πολεοδομικού Σχεδιασμού της Περιφέρειας Αττικής.\n«Μετά την υπογραφή της σύμβασης για την ανακατασκευή της Ηρώων Πολυτεχνείου, μπορούμε να πούμε, μαζί με τους κατοίκους, “επιτέλους”! Χρειάστηκαν πέντε ολόκληρα χρόνια, από το 2017 που ολοκληρώθηκε η ανακατασκευή στο τμήμα της οδού από τη Μεσογείων έως τη Σοφοκλή Βενιζέλου και διαρκής αγώνας κόντρα σε καφκικές γραφειοκρατικές διαδικασίες για να ξεπεράσουμε καταρχήν το πρώτο εμπόδιο, που ήταν η διάνοιξη της οδού Περικλέους, που παρέμενε έτσι επί 50 χρόνια!» δήλωσε σχετικά η αντιδήμαρχος Τεχνικών Υπηρεσιών, Έλενα Χριστούλη, για να προσθέσει:\n«Τα καταφέραμε όμως. Ο δρόμος ανοίχτηκε, οι αναγκαίες εγκρίσεις από τις υπηρεσίες εκτός Δήμου εξασφαλίστηκαν και σήμερα μπορούμε να πούμε με βεβαιότητα ότι το Κάτω Χαλάνδρι αλλάζει ριζικά. Η ανακατασκευή της Ηρώων Πολυτεχνείου και η ανάπλαση τη Σ. Βενιζέλου που έπεται -αν εξασφαλιστεί η χρηματοδότησή της- δημιουργούν συνθήκες ασφαλούς μετακίνησης, δίνουν ανάσα στην περιοχή, αλλάζουν την εικόνα της».\nTags #Δήμος Χαλανδρίου #Ηρώων Πολυτεχνείου #Κάτω Χαλάνδρι


ANT1.com.cy | Εδώ κρατούσαν ομήρους 74 ανθρώπους [ΦΩΤΟ]\nΠΡΟΗΓΟΥΜΕΝΟ«Ούρλιαζε από τους πόνους...είχε μελανιάσει»ΕΠΟΜΕΝΟΤέλος ο Αναστασίου!\nΛύτρα από τις οικογένειες των θυμάτων τους ζητούσαν οι κακοποιοί που συνελήφθησαν από την αστυνομία.\nΌπως προέκυψε από την αστυνομική έρευνα, οι αλλοδαποί μπήκαν παράνομα σε προγενέστερο χρόνο στη χώρα, από τα ελληνοτουρκικά σύνορα και στη συνέχεια μεταφέρθηκαν στις αποθήκες όπου κρατούνταν μέχρι οι ίδιοι ή συγγενικά τους πρόσωπα να καταβάλλουν στους δράστες χρηματικό ποσό προκειμένου να απελευθερωθούν.


Ποιοι φορολογούμενοι θα κερδίσουν φέτος έκπτωση – efthia.gr\nHomeΚατηγορίεςΟικονομίαΠοιοι φορολογούμενοι θα κερδίσουν φέτος έκπτωση\nΝέους φορολογούμενους:Στην περίπτωση, νέου φορολογούμενου με εισοδήματα από επιχειρηματική δραστηριότητα το ποσό της προκαταβολής φόρου, περιορίζεται στο 50% και όταν η προκαταβολή φόρου είναι μέχρι 30 ευρώ δεν βεβαιώνεται.\nΝέοι επαγγελματίες:Όσοι έκαναν έναρξη εργασιών την τελευταία πενταετία θα απαλλαγούν από το τέλος επιτηδεύματος. Η απαλλαγή παρέχεται για πέντε χρόνια από την πρώτη έναρξη εργασιών.\nΜισθωτοί με «μπλοκάκι».Οι φορολογούμενοι αυτοί θα φορολογηθούν με την κλίμακα των μισθωτών – συνταξιούχων και θα δικαιούται την έκπτωση φόρου 1.900 – 2.100 ευρώ που οδηγεί σε έμμεσο αφορολόγητο. Για να θεωρηθεί ο φορολογούμενος μισθωτός θα πρέπει να έχει σύμβαση με φυσικά ή νομικά πρόσωπα ή νομικές οντότητες που δεν υπερβαίνουν τα τρία ή, εφόσον υπερβαίνουν τα τρία, ποσοστό 75% του ακαθάριστου εισοδήματος από επιχειρηματική δραστηριότητα προέρχεται από έναν που λαμβάνουν τις υπηρεσίες «και εφόσον δεν έχει την εμπορική ιδιότητα, ούτε διατηρεί επαγγελματική εγκατάσταση που είναι διαφορετική από την κατοικία του».\nΕπιτηδευματίες που βρίσκονται σε αδράνεια:Οσοι έχουν ανενεργά μπλοκάκια γλιτώνουν από το τέλος επιτηδεύματος.


ΠΟΛΗ (ΒΑΣΙΛΕΥΟΥΣΑ) | Ἑλληνοϊστορεῖν-Ἑλληνικὸ Ἡμερολόγιο | Σελίδα 4\nΗ 29η Μαΐου 1453 είναι ημέρα πένθους για τον Ελληνισμό, διότι κατ αυτήν έπεσε η Πόλη, η δεύτερη ιστορική πρωτεύουσά του μετά την Αθήνα και άρχισε η μακρόσυρτη νύχτα της δουλείας. Εξ ίσου, όμως, αποφράς είναι για το Γένος μας και η 13η Απριλίου 1204, διότι κατ αυτήν έπεσε η Πόλη στους Φράγκους της Δʹ Σταυροφορίας. Το δεύτερο αυτό γεγονός δεν υστερεί καθόλου σε σημασία και συνέπειες έναντι του πρώτου. Υπάρχει, μάλιστα, γενετική σχέση μεταξύ τους. Συνέχεια ανάγνωσης Η Άλωσις της Πόλεως και το Δράμα των Εθνικών μας Διχασμών →


Αθλητικό Είδος Ζωγράφου & σε όλη την Ελλάδα\nΑθλητικό Είδος Ζωγράφου. Το AthlitikaEidi.gr είναι ένας Εμπορικός Επαγγελματικός Οδηγός νέας γενιάς αποτελούμενο από Αθλητικών Ειδών, που έχουν τη δυνατότητα να παρουσιάσουν στους επισκέπτες του AthlitikaEidi.gr, την επιχείρηση τους & τις υπηρεσίες ή τα προϊόντα που μπορούν να σας παρέχουν, το φυλλάδιο τους, τις προσφορές τους & να διαφημιστούν μέσα από την ιστοσελίδα μας & τα newsletter μας τόσο σε ιδιώτες, όσο & σε άλλους επαγγελματίες.\nΜπορείτε με πολύ εύκολο τρόπο να βρείτε οτιδήποτε ψάχνετε συμπληρώνοντας στην κεντρική γραμμή αναζήτησης της ιστοσελίδας, φράσεις αναζήτησης όπως πχ Αθλητικό Είδος Ζωγράφου, Αθλητικά Είδη Ζωγράφου, Κατάλογος Αθλητικών Ειδών, Αθλητικά Είδη, Αθλητικά Είδη Αττική, Αθλητικό Είδος Αττική κ.ά.\nΚι άλλες περιοχές με Αθλητικά Είδη εκτός από Αθλητικό Είδος Ζωγράφου:\nΕκτός από Αθλητικό Είδος Ζωγράφου, για να βρείτε περισσότερους επαγγελματίες στον ίδιο ή σε διαφορετικό κλάδο, μπορείτε να δείτε & τους υπόλοιπους καταλόγους πατώντας Κατάλογοι eQuality.


Πρακτική άσκηση σε διεθνείς οργανισμούς | Insider\nΕΡΓΑΣΙΑ 16-10-2019 | 08:24\nΕυκαιρία να ξεκινήσουν την καριέρα τους σε δύο από τους μεγαλύτερους οργανισμούς του εξωτερικού, στην Παγκόσμια Τράπεζα και στο Ευρωπαικό Ελεγκτικό Συνέδριο, έχουν Έλληνες πτυχιούχοι που θα υποβάλλουν τις αιτήσεις τους έως το τέλος του μήνα.\nΣτην Παγκόσμια Τράπεζα, το χειμερινό πρόγραμμα πρακτικής άσκησης δέχεται υποψήφιους από τα εξής επιστημονικά πεδία: Οικονομικά, Χρηματοοικονομικά, δη,όσια, υγεία, εκπαίδευση, διατροφή, κοινωνικές επιστήμες, γεωργία, περιβάλλον, διαχείριση φυσικών πόρων, λογιστική, επικοινωνία, διαχείριση ανθρώπινου δυναμικού, πληροφορική κ.α.\nΗ διάρκεια της άσκησης είναι 4 εβδομάδες, η έδρα είναι η Ουάσινγκτον και ο οργανισμός καλύπτει την αμοιβή των ασκούμενων, συν έξοδα μετακίνησης ύψους έως 3.000 δολάρια.\nΟι υποψήφιοι μπορούν να υποβάλλουν τις αιτήσεις τους ηλεκτρονικά, έως τις 31 Οκτωβρίου, στον δικτυακό τόπο https://worldbankgroup.csod.com/ats/careersite.\nΜε 1.350 ευρώ το μήνα αμείβεται η περίοδος πρακτική άσκησης στο Ευρωπαϊκό Ελεγκτικό Συνέδριο. Η πρακτική άσκηση εγκρίνεται για περίοδο τριών, τεσσάρων ή πέντε μηνών και ξεκινά την 1η Φεβρουαρίου, την 1η Μαΐου και την 1η Σεπτεμβρίου.\nδεν έχουν πραγματοποιήσει ήδη πρακτική άσκηση σε ευρωπαϊκό θεσμικό ή άλλο όργανο\nΟι επιλεγόμενοι υποψήφιοι υποχρεούνται να προσκομίζουν πρόσφατο απόσπασμα ποινικού μητρώου, όπως αυτό εκδίδεται από τις αρχές της χώρας τους προκειμένου να εξασφαλιστεί η πρόσβαση σε θέσεις δημόσιας διοίκησης, καθώς και ιατρικό πιστοποιητικό στο οποίο να βεβαιώνεται ότι πληρούν τους όρους υγείας που απαιτούνται για την άσκηση των καθηκόντων τους.\nΑιτήσεις υποβάλλονται ηλεκτρονικά έως την Πέμπτη 31 Οκτωβρίου, στην διεύθυνση www.eca.europa.eu.


ΑΥΣΤΗΡΟ ΜΗΝΥΜΑ ΤΟΥ ΑΡΧΗΓΟΥ ΓΕΕΘΑ ΣΤΟΥΣ ΑΛΒΑΝΟΥΣ :| ΚΑΘΙΣΤΕ ΚΑΛΑ|\nΑναρτήθηκε από ΗΛΙΑΣ ΦΥΛΛΑΣ στις Τετάρτη, Ιουλίου 30, 2014\nΟΙ ΕΚΔΗΛΩΣΕΙΣ ΣΤΟ 1ο ΦΕΣΤΙΒΑΛ ΜΑΣΤΙΧΑΣ\nΣτο πλαίσιο των παράλληλων εκδηλώσεων της Έκθεσης τοπικών διατροφικών και πολιτιστικών προϊόντων του 1ου Φεστιβάλ Μαστίχας, το αυριανό πρόγραμμα της Πέμπτης 31 Ιουλίου 2014 περιλαμβάνει:\n20.30 Ομιλία του Προέδρου του Μορφωτικού Συνδέσμου Βαρβασίου Βιβλιοθήκη «Ο ΦΑΡΟΣ» κ. Ανδρέα Μιχαηλίδη, διδάκτορα Ιστορίας της Ιατρικής, με θέμα: «Η ενσωμάτωση του προσφυγικού στοιχείου στο δυναμικό των εργατών γης. Η περίπτωση της απασχόλησης στη μαστιχοκαλλιέργεια στα Νοτιόχωρα της Χίου».\n21.00 Πανόραμα χορών από τα Μικρασιατικά Παράλια της Ερυθραίας, από το χορευτικό τμήμα του Μορφωτικού Συνδέσμου Βαρβασίου Βιβλιοθήκη «Ο ΦΑΡΟΣ». Συνοδεύει η Ορχήστρα Πιπίδη – Βούκουνα. Με τη συνεργασία του Μορφωτικού Συνδέσμου Βαρβασίου Βιβλιοθήκη «Ο ΦΑΡΟΣ».\n22.00 Θεατρική παράσταση «Πιτσιμπούργκο» της Σώτης Τριανταφύλλου. Θεατρική παράσταση σε σκηνοθεσία Αρκαδίας Ψάλτη. Παίζουν: Κώστας Παπακωνσταντίνου, Αρκαδία Ψάλτη. Σκηνογραφία – Ενδυματολογία: Όλγα Λεοντιάδου. Βίντεο – Φωτισμοί: Έλενα Μαργαριτίδη. Μουσική Επιμέλεια: Καλλιόπη Λιαδή. Χώρος: Δημοτικός Κήπος Χίου\nΕπίσης, συνεχίζονται και αύριο οι ενδιαφέρουσες δράσεις στο χώρο της Έκθεσης τοπικών διατροφικών και πολιτιστικών προϊόντων του 1ου Φεστιβάλ Μαστίχας. Αυτές περιλαμβάνουν ανάμεσα σε άλλες:\nΠαρασκευή φρέσκιας τσίκλας από τα Mastiha Shop, περίπτερο 2\nΕκδηλώσεις γευσιγνωσίας από τη Chios Farm, περίπτερο 22\nΔημιουργικά εργαστήρια για παιδιά από το ΑΡΤΙΟΝ στο χώρο του Εργαστηρίου\nΥπενθυμίζεται ότι οι ώρες λειτουργίας της Έκθεσης είναι 19.00 – 22.00.\nΠαράλληλα, συνεχίζεται η δράση προώθησης του 1ου Φεστιβάλ Μαστίχας και ειδικότερα της Έκθεσης τοπικών διατροφικών και πολιτιστικών προϊόντων στο Τελωνείο Χίου κατά τις ώρες αφίξεων επισκεπτών από Τσεσμέ. Στο πλαίσιο αυτό, έχει τοποθετηθεί banner στο χώρο του Τελωνείου Χίου, γίνεται διανομή ενημερωτικού υλικού με το πρόγραμμα του Φεστιβάλ και υπάρχει κέρασμα με προϊόντα μαστίχας για τους επισκέπτες.\nΠΟΛΙΤΙΚΕΣ ΧΩΡΙΣ …… ΝΗΣΙΩΤΙΚΟΤΗΤΑ\nΑν και βρισκόμαστε στο μέσο του καλοκαιριού, καθημερινά βγαίνει και ένα θέμα που αναμένεται να επηρεάσει σημαντικά και μακροπρόθεσμα την αναπτυξιακή πορεία και προοπτική των νησιών. Θέματα όπως οι τροποποιήσεις του νόμου για τη δρομολόγηση πλοίων στις άγονες γραμμές και η πρόθεση κατάργησης των 12ετών συμβάσεων, η θεσμοθέτηση της «μικρής» ΔΕΗ χωρίς πρόβλεψη για τα νησιά, η αναμενόμενη κατάθεση της πρότασης για την νέα αγροτική πολιτική χωρίς καμία διαφοροποίηση για τον νησιωτικό χώρο, το νέο νομοσχέδιο για τον αιγιαλό, η μεταφορά περιουσιακών στοιχείων του δημοσίου στο ΤΑΙΠΕΔ με σκοπό την εκποίηση και πολλά άλλα, θεσμοθετούνται κάτω από τη πίεση για «δημοσιονομικό πλεόνασμα».\nΚαι ενώ θα περίμενε κανείς ότι μετά από τόσα χρόνια συζήτησης για την ιδιαιτερότητα του νησιωτικού θα είχε ετοιμαστεί ο κορμός της νησιωτικής πολιτικής, αντίθετα παρατηρούμε:\n- Τον Υπουργό Ναυτιλίας και Αιγαίου να εισάγει εσπευσμένα τροπολογίες για την ακτοπλοϊα, τις οποίες στη συνέχεια να αποσύρει μετά τις αντιδράσεις των κομμάτων της αντιπολίτευσης. Είναι παράλογο δέκα χρόνια μετά την εισαγωγή των πολυετών συμβάσεων στις άγονες γραμμές να μην έχει γίνει η παραμικρή αξιολόγηση της ρύθμισης που έγινε για την αναβάθμιση τους στο πλαίσιο της συνολικής ακτοπλοϊκής πολιτικής και να προταθούν συνολικές πολιτικές και όχι αποσπασματικές ρυθμίσεις. Ταυτόχρονα η συγκέντρωση όλων των αρμοδιοτήτων της ακτοπλοϊας στον Πειραιά αντί στη ΓΓΑΙΝΠ (με το δεδομένο ότι η ακτοπλοϊα είναι αναπόσπαστο τμήμα της νησιωτικής πολιτικής) δεν αποτελεί καλό σημάδι για τους νησιώτες. Οι πιέσεις των εφοπλιστών και του Υπουργείου Οικονομικών θα επικρατήσουν του δημοσίου συμφέροντος.\n- Τον Υπουργό Αγροτικής Ανάπτυξης να προωθεί το νέο πρόγραμμα χρηματοδότησης της αγροτικής πολιτικής χωρίς να λάβει υπόψη τις συνταγματικά κατοχυρωμένες ιδιαιτερότητες του νησιωτικού χώρου και να χωρίσει τη χώρα σε 3 ζώνες (την πεδινή, την ορεινή και την νησιωτική Ελλάδα) εκπονώντας ολοκληρωμένες πολιτικές με στόχο τη παραγωγή ποιοτικών ανταγωνιστικών προϊόντων. Ειδικά τη στιγμή που γίνεται εκτεταμένη συζήτηση (και προφανώς εκεί θα μείνει) για σύνδεση αγροτικής παραγωγής και τουρισμού, η σχεδιαζόμενη πολιτική ασχολείται σχεδόν αποκλειστικά με το πώς θα κατανεμηθούν οι μειούμενες επιδοτήσεις στις παραδοσιακές εκλογικές πελατείες ώστε να περιοριστούν οι αντιδράσεις. Δηλαδή μία από τα ίδια.\n- Τον Υπουργό ΥΠΕΚΑ που προωθώντας τη δημιουργία της «μικρής» ΔΕΗ δεν έλαβε υπόψη του ότι θα πρέπει να εξασφαλιστεί η παροχή ενέργειας στα νησιά με το ίδιο τιμολόγιο με την υπόλοιπη χώρα. Ποιος θα αναλάβει το επιπλέον κόστος; Το χρεωκοπημένο κράτος, ο ιδιώτης ή οι νησιώτες; Προφανώς οι τελευταίοι.\n- Τον Υπουργό Οικονομικών να προωθεί την «αξιοποίηση» των παράκτιων περιοχών με βραχυπρόθεσμα εισπρακτικά κριτήρια και όχι τις αρχές της βιώσιμης ανάπτυξης αγνοώντας και αυτές τις ευρωπαϊκές πολιτικές για «Γαλάζια Ανάπτυξη», για αντιμετώπιση των επιπτώσεων της κλιματικής αλλαγής κλπ. Η παράδοση του εθνικού κεφαλαίου που είναι η παράκτια ζώνη (ειδικά στα νησιά) στο real estate (και μέσω ΤΑΙΠΕΔ), εφόσον πραγματοποιηθεί θα είναι πολλαπλά καταστροφική. Η αξιοποίηση του φυσικού και του πολιτιστικού πλούτου των νησιών, του μοναδικού στον κόσμο Αρχιπελάγους του Αιγαίου ούτε που τους περνά από το μυαλό.\nΤαυτόχρονα φαίνεται ότι η πολιτική ηγεσία του Υπουργείου Ναυτιλίας και Αιγαίου έχει διαγράψει από την ατζέντα του την νησιωτική πολιτική σε αντίθεση με όσα διαβεβαίωνε τη Βουλή ο κ. Βαρβιτσιώτης τον περασμένο Γενάρη απαντώντας σε ερώτηση που είχε καταθέσει η κοινοβουλευτική ομάδα της ΔΗΜΟΚΡΑΤΚΗΣ ΑΡΙΣΤΕΡΑΣ, αλλά και τους υπαλλήλους της ΓΓΑΙΝΠ πρόσφατα. Ετσι θέματα όπως η ρήτρα νησιωτικότητας, η ειδική αναπτυξιακή πολιτική για τον νησιωτικό χώρο στο νέο ΕΣΠΑ, η λειτουργία του Εθνικού Συμβουλίου Νησιωτικής Πολιτικής και η σύσταση του Ερευνητικού Ινστιτούτου Νησιωτικής Πολιτικής παραπέμφθηκαν στις ελληνικές καλένδες.\nΕίναι προφανές ότι δεν υπάρχει κυβερνητικό σχέδιο για τα νησιά. Ειδικά όταν ο Πρωθυπουργός δηλώνει ότι χαίρεται που για κάθε Ελληνα αντιστοιχούν δύο τουρίστες που ξοδεύουν 542€ κατά τη παραμονή τους, φαίνεται να μην έχουν συνειδητοποιήσει ότι η πολιτική τους θα εντείνει τα οικονομικά, κοινωνικά και περιβαλλοντικά προβλήματα των νησιωτών. Αντίθετα αποδεικνύεται ότι τα όσα βαρύγδουπα ανακοινώνονται για ανταγωνιστική και εξωστρεφή οικονομία που ενσωματώνει γνώση και καινοτομία είναι παραμύθια για εύπιστους ψηφοφόρους.\nΗ στάση της κυβέρνησης (και των κομμάτων που την συναποτελούν) δεν προκαλεί εντύπωση, γιατί ποτέ δεν ήθελε να εφαρμόσει τέτοια πολιτική και οι όποιες αναφορές ήταν ρητορικές και προς άγρα ψήφων καλόπιστων πολιτών. Αυτό που προκαλεί ιδιαίτερη εντύπωση είναι ότι οι μεν κυβερνητικοί βουλευτές των νησιών ψηφίζουν αδιαμαρτύρητα ότι έρθει στη Βουλή, ενώ οι αιρετοί της αυτοδιοίκησης (απερχόμενοι και νέοι) που στηρίχθηκαν διαχρονικά στις ψήφους ΝΔ και ΠΑΣΟΚ στα νησιά μας, περί άλλα τυρβάζουν. Μετά από τις γενικόλογες προεκλογικές τους υποσχέσεις για επίλυση όλων των προβλημάτων, γύρισαν πίσω στη γνώριμη και βολική σιωπή και στις επαφές με το Γραφείο του Πρωθυπουργού που θα «λύσει» τα προβλήματα. Το βλέπουμε στη πράξη.\nΣε ότι αφορά στην προοδευτική αντιπολίτευση και τους εκπροσώπους της στα νησιά, όταν δεν υπάρχει αμήχανη σιωπή, υπάρχουν μαξιμαλιστικές ρητορείες και όχι εναλλακτικές και ολοκληρωμένες προτάσεις πολιτικής. Είναι απαραίτητο, για έναν πολιτικό χώρο που προετοιμάζεται να αναλάβει την εξουσία και να εφαρμόσει μια άλλη πολιτική, να υπάρξει άμεσα συνεργασία των συγγενών πολιτικών δυνάμεων για την εκπόνηση της ώστε από την αρχή της λειτουργίας των νέων Περιφερειακών Συμβουλίων να κατατεθούν προτάσεις τόσο για την αναπτυξιακή στρατηγική των νησιών όσο και την νησιωτική πολιτική που θα πρέπει να εφαρμοστεί σε εθνικό επίπεδο διαφοροποιώντας χωρικά τις εθνικές κλαδικές πολιτικές.\nΤο ΣΥΜΒΟΛΑΙΟ ΖΩΗΣ με το ΑΙΓΑΙΟ έχει καταθέσει προτάσεις για μια σειρά θεμάτων κατά τη προεκλογική περίοδο. Τις βάζει και πάλι στο τραπέζι ως πρόσκληση-πρόσκληση για ευρύτερες συγκλίσεις που θα βγάλουν τα νησιά από το αδιέξοδο.\n46 διατάξεις που οδηγούν ταχύτερα στη σύνταξη 250.000 εργαζομένους στο Δημόσιο [λίστα]\nΜεγάλη ευκαιρία να θεμελιώσουν το συνταξιοδοτικό τους δικαίωμα, μόνο με τα απαιτούμενα έτη ασφάλισης έχουν 250.000 εργαζόμενοι στον δημόσιο, ευρύτερο δημόσιο και ιδιωτικό τομέα.\nΣτη συνέχεια μπορούν να παραμείνουν στην αγορά εργασίας και να αποχωρήσουν όποτε πιάσουν το κατά περίπτωση όριο ηλικίας. Πρόκειται για 46 συνολικά διατάξεις, που δίνουν τη δυνατότητα ταχύτερης εξόδου σε όσους θεμελίωσαν δικαίωμα μέχρι το τέλος του 2012. Μάλιστα συγκεκριμένες διατάξεις έχουν βρεθεί και στο «μικροσκόπιο» της τρόικας, καθώς επιτρέπουν τη συνταξιοδότηση από τα 50 έως και τα 60 (και ενώ πλέον το όριο για πλήρη σύνταξη είναι στα 67 και για μειωμένη στα 62). Ουσιαστικά οι συγκεκριμένες διατάξεις δίνουν τη δυνατότητα να «κατοχυρωθεί» δικαίωμα μόνο με τα χρόνια ασφάλισης. Ειδικά για τις μητέρες απαιτείται ταυτόχρονα με τα έτη ασφάλισης να υπάρχει και ανηλικότητα του τέκνου.\nΤη χρονιά που οι ασφαλισμένοι «πιάνουν» τα έτη ασφάλισης κλειδώνουν με βάση την ισχύουσα νομοθεσία το συγκεκριμένο όριο ηλικίας. Οποτε φτάσουν αυτό το όριο μπορούν να αποχωρήσουν, ανεξαρτήτως της ηλικίας συνταξιοδότησης τη συγκεκριμένη χρονιά. Αναλυτικά οι διατάξεις για κατοχύρωση μόνο με τα απαιτούμενα έτη ασφάλισης είναι οι εξής:\n• Γυναίκες στο Δημόσιο με 25 έτη ασφάλισης το 2010. Μπορούν να αποχωρήσουν σε ηλικία 55 ετών με μειωμένη σύνταξη και στα 60 με πλήρη. Η μείωση είναι 4,5% για κάθε έτος πριν από το 60ο.\n• Γυναίκες στο Δημόσιο με 25 έτη ασφάλισης το 2011. Η πόρτα εξόδου ανοίγει σε ηλικία 56 ετών με μειωμένη σύνταξη και στα 61 με πλήρη. Η μείωση είναι 6% για κάθε έτος πριν από το 61ο.\n• Γυναίκες στο Δημόσιο με 25 έτη ασφάλισης το 2012. Σε ηλικία 58 ετών καταβάλλεται μειωμένη σύνταξη και στα 63 πλήρη. Η μείωση είναι 6% για κάθε έτος πριν από το 63ο.\n• Γυναίκες στο ΙΚΑ με 4.500 ημέρες ασφάλισης εκ των οποίων 3.600 στα βαρέα το 2010. Μπορούν να λάβουν σύνταξη πλήρη με τη συμπλήρωση του 55ου έτους της ηλικίας τους.\n• Γυναίκες στο ΙΚΑ με 4.500 ημέρες ασφάλισης εκ των οποίων 3.600 στα βαρέα το 2011. Μπορούν να λάβουν σύνταξη πλήρη με τη συμπλήρωση του 56ου έτους της ηλικίας τους.\n• Γυναίκες στο ΙΚΑ με 4.500 ημέρες ασφάλισης εκ των οποίων 3.600 στα βαρέα το 2012. Οι ασφαλισμένες αυτής της κατηγορίας μπορούν να λάβουν σύνταξη πλήρη με τη συμπλήρωση του 57ου έτους.\n• Γυναίκες στο ΕΤΑΑ (ΤΣΑΥ, ΤΣΜΕΔΕ, Τ. Νομικών) με 35 έτη ασφάλισης μέχρι το 2010. Μπορούν να συνταξιοδοτηθούν στο 58ο έτος.\n• Γυναίκες στο ΕΤΑΑ (ΤΣΑΥ, ΤΣΜΕΔΕ, Τ. Νομικών) με 35 έτη ασφάλισης το 2011. Η πόρτα εξόδου ανοίγει με 36 έτη και συμπληρωμένο το 58ο έτος.\n• Γυναίκες στο ΕΤΑΑ (ΤΣΑΥ, ΤΣΜΕΔΕ, Τ. Νομικών) με 35 έτη ασφάλισης το 2012. Αποχωρούν με 37 έτη ασφάλισης και συμπληρωμένο το 59ο έτος.\n• Γυναίκες στο ΕΤΑΑ με 25 έτη ασφάλισης (21,5 έτη για το ΤΣΑΥ και 25 για ΤΣΜΕΔΕ και Τ. Νομικών) το 2010. Μπορούν να συνταξιοδοτηθούν με τη συμπλήρωση του 60ου έτους.\n• Γυναίκες στο ΙΚΑ με συμπληρωμένα 10.500 ένσημα το 2010. Πλήρης σύνταξη δίνεται στα 58.\n• Γυναίκες στο ΙΚΑ με συμπληρωμένα 10.500 ένσημα το 2011. Καταβάλλεται σύνταξη σε ηλικία 58 ετών με 10.800 ένσημα.\n• Γυναίκες στο ΙΚΑ με συμπληρωμένα 10.500 ένσημα το 2012. Η σύνταξη καταβάλλεται σε ηλικία 59 ετών με 11.100 ένσημα.\n• Γυναίκες στο ΙΚΑ με συμπληρωμένα 10.000 ένσημα το 2010. Μπορούν να λάβουν μειωμένη σύνταξη στα 55 και πλήρη στα 57. Για τη μειωμένη απαραίτητη προϋπόθεση να έχουν 100 ημέρες ασφάλισης κάθε έτος την τελευταία πριν την αίτηση 5ετία.\n• Γυναίκες στο ΙΚΑ με συμπληρωμένα 10.000 ένσημα το 2011. Μπορούν να λάβουν σύνταξη σε ηλικία 56 ετών μειωμένη και σε ηλικία 58 ετών πλήρη με συνολικά 10.400 ένσημα. Για τη μειωμένη απαραίτητη προϋπόθεση να έχουν 100 ημέρες ασφάλισης κάθε έτος την τελευταία 5ετία.\n• Γυναίκες στο ΙΚΑ με συμπληρωμένα 10.000 ένσημα το 2012. Μπορούν να λάβουν σύνταξη σε ηλικία 56 ετών και 6 μηνών μειωμένη και σε ηλικία 58 ετών και 6 μηνών πλήρη με 10.800 ένσημα. Για τη μειωμένη απαραίτητη προϋπόθεση να έχουν 100 ημέρες ασφάλισης κάθε έτος την τελευταία 5ετία.\n• Γυναίκες στα Ταμεία των ΔΕΚΟ και των Τραπεζών με 35 έτη ασφάλισης το 2010. Εχουν «κλειδώσει» δικαίωμα για πλήρη σύνταξη σε ηλικία 58 ετών.\n• Γυναίκες στα Ταμεία των ΔΕΚΟ και των Τραπεζών με 35 έτη ασφάλισης το 2011. Το όριο ηλικίας διαμορφώνεται στο 58ο με συνολικά 36 έτη ασφάλισης.\n• Γυναίκες στα Ταμεία των ΔΕΚΟ και των Τραπεζών με 35 έτη ασφάλισης το 2012. Δίνεται σύνταξη σε ηλικία 59 ετών με συνολικά 37 έτη ασφάλισης.\n• Γυναίκες στο Δημόσιο με τουλάχιστον 25 έτη ασφάλισης το 2010 για 35ετία. Πλήρης σύνταξη δίνεται στα 58.\n• Γυναίκες στο Δημόσιο με 25 έτη ασφάλισης το 2011 για 35ετία. Μπορούν να συνταξιοδοτηθούν σε ηλικία 58 ετών με 36 χρόνια ασφάλισης.\n• Γυναίκες στο Δημόσιο με 25 έτη ασφάλισης το 2012 για 35ετία. Μπορούν να συνταξιοδοτηθούν σε ηλικία 59 ετών με 37 χρόνια ασφάλισης.\n• Ανδρες στο ΙΚΑ με συμπληρωμένα 10.500 ένσημα το 2010. Μπορούν να λάβουν σύνταξη με 10.500 ένσημα σε ηλικία 58 ετών.\n• Ανδρες στο ΙΚΑ με συμπληρωμένα 10.500 ένσημα το 2011. Η πόρτα εξόδου ανοίγει σε ηλικία 58 ετών με συνολικά 10.800 ένσημα τη στιγμή της αίτησης.\n• Ανδρες στο ΙΚΑ με συμπληρωμένα 10.500 ένσημα το 2012. Μπορούν να λάβουν σύνταξη σε ηλικία 59 ετών με 11.100 ένσημα.\n• Ανδρες στο ΙΚΑ με 10.500 ημέρες ασφάλισης εκ των οποίων 7.500 στα βαρέα το 2010. Μπορούν να αποχωρήσουν σε ηλικία 53 ετών με μειωμένη σύνταξη και σε ηλικία 55 ετών με πλήρη. Απαραίτητη προϋπόθεση να έχουν και τουλάχιστον 1.000 βαρέα ένσημα την τελευταία 13ετία.\n• Ανδρες στο ΙΚΑ με 10.500 ημέρες ασφάλισης εκ των οποίων 7.500 στα βαρέα το 2011. Μπορούν να αποχωρήσουν σε ηλικία 53 ετών και 9 μηνών με μειωμένη σύνταξη και σε ηλικία 55 ετών και 9 μηνών με πλήρη. Απαραίτητη προϋπόθεση να έχουν 1.000 βαρέα ένσημα την τελευταία 13ετία.\n• Ανδρες στο ΙΚΑ με 10.500 ημέρες ασφάλισης εκ των οποίων 7.500 στα βαρέα το 2012. Αποχωρούν σε ηλικία 56 ετών και 6 μηνών με πλήρη ή σε ηλικία 54 ετών και 6 μηνών με μειωμένη σύνταξη. Απαραίτητη προϋπόθεση να έχουν και τουλάχιστον 1.000 βαρέα ένσημα την τελευταία 13ετία.\n• Ανδρες στο Δημόσιο με 25 έτη ασφάλισης το 2011. Η πόρτα εξόδου ανοίγει σε ηλικία 56 ετών με μειωμένη σύνταξη και στο 61ο με πλήρη. Η μείωση είναι 6% για κάθε έτος πριν από το 61ο.\n• Ανδρες στο Δημόσιο με τουλάχιστον 25 έτη ασφάλισης το 2012. Στα 58 καταβάλλεται μειωμένη σύνταξη και στα 63 πλήρη. Η μείωση είναι 6% για κάθε έτος πριν από το 63ο.\n• Ανδρες στο Δημόσιο με τουλάχιστον 25 έτη ασφάλισης το 2010 για 35ετία. Σύνταξη καταβάλλεται σε ηλικία 58 ετών.\n• Ανδρες στο Δημόσιο με τουλάχιστον 25 έτη ασφάλισης το 2011 για 35ετία. Μπορούν να αποχωρήσουν σε ηλικία 58 ετών με 36ετία.\n• Ανδρες στο Δημόσιο με τουλάχιστον 25 έτη ασφάλισης το 2012 για 35ετία. Οι υπάλληλοι μπορούν να συνταξιοδοτηθούν σε ηλικία 59 ετών με 37ετία.\n116.000 θέσεις απασχόλησης για ανέργους από τον Σεπτέμβριο\nTουλάχιστον 116.000 επιδοτούμενες νέες θέσεις κατάρτισης και απασχόλησης ανέργων «ανοίγει» στις αρχές Σεπτεμβρίου το υπουργείο Eργασίας μετά την εξασφάλιση «προκαταβολής» 600 εκατ. ευρώ από το νέο EΣΠA για την αντιμετώπιση της ανεργίας.\nΣύμφωνα με το τελικό σχέδιο που οριστικοποίησαν ο υπουργός Γιάννης Bρούτσης, ο αρμόδιος υφυπουργός Γ. Πλακιωτάκης και η γραμματέας διαχείρισης κοινοτικών και άλλων πόρων A. Δαλλαπόρτα σε συνεννόηση με την E.E. για την «εμπροσθοβαρή» (πριν δηλαδή από την έγκριση των επιχειρησιακών προγραμμάτων) χρήση των σχετικών κονδυλίων, η πρώτη προκήρυξη-πρόσκληση για την εκδήλωση ενδιαφέροντος συμμετοχής ανέργων θα γίνει στις αμέσως επόμενες ημέρες και θα αφορά τη χορήγηση, εντός του Σεπτεμβρίου, 38.000 «επιταγών» εισόδου στην αγορά εργασίας. Πρόκειται για επανάληψη αντίστοιχου προγράμματος που είχε εφαρμοστεί για νέους ηλικίας έως 29 ετών και προβλέπει θεωρητική (μέσω KEK) και πρακτική άσκηση (σε ιδιωτικές επιχειρήσεις) για 15.000 απόφοιτους AEI-TEI και 23.000 νέους δευτεροβάθμιας εκπαίδευσης με «αμοιβή» (εκπαιδευτικό επίδομα + ασφάλιση) ύψους 2.530 ευρώ και 2.280 ευρώ, αντίστοιχα. Θα ακολουθήσουν:\n-Πρόγραμμα κατάρτισης και απασχόλησης διάρκειας έξι μηνών με επιδότηση του OAEΔ για 16.000 ανέργους χαμηλών τυπικών προσόντων σε δεξιότητες που θα τοποθετηθούν σε επιχειρήσεις επιλεγμένων κλάδων της οικονομίας (τουρισμός, ναυτιλία, αγροτική παραγωγή κ.α.).\n-12.000 θέσεις κατάρτισης και απασχόλησης για άνεργους νέους ηλικίας 18-24 ετών στο πλαίσιο του προγράμματος «εγγύηση για τη νεολαία» που θα διευρυνθεί έως το τέλος του 2014 και εντός του 2015, καθώς προβλέπεται, συνολικά, να δοθούν στη διετία ευκαιρίες κατάρτισης και απασχόλησης σε 240.000 νέους ηλικίας έως 24ετών.\n-50.000 θέσεις κοινωφελούς εργασίας (στα πρότυπα του περσινού) σε δήμους και υπηρεσίες του Δημοσίου, παρέχοντας απασχόληση για διάστημα πέντε μηνών με αμοιβές 19,6 ευρώ την ημέρα και όχι περισσότερο από 490 ευρώ τον μήνα για άνεργους άνω των 25 ετών και 17,1 ευρώ ημερησίως και όχι περισσότερα από 427 ευρώ τον μήνα για άνεργους κάτω των 25 ετών.\nΣΤΗΝ ΑΝΤΕΠΙΘΕΣΗ 8 " ΓΑΛΑΖΙΟΙ " ΔΗΜΑΡΧΟΙ ΚΑΤΑ ΤΩΝ ... " ΑΝΕΞΑΡΤΗΤΩΝ "\nΧαμός στην ΚΕΔΕ, με 8 "γαλάζιους" Δημάρχους να απαντούν στην «Πρόσκληση για μια Νέα Αυτοδιοίκηση», που απηύθυναν την προηγούμενη εβδομάδα Δήμαρχοι, οι οποίοι εξελέγησαν, είτε ως ανεξάρτητοι, είτε με τη στήριξη Κομμάτων.\n«Ο ανεξάρτητος Μπουτάρης δήλωνε σε κομματική εκδήλωση του ΠΑ.ΣΟ.Κ., λίγο πριν την τελική ευθεία για τις Δημοτικές Εκλογές, ότι είναι πιο "Πασόκος" από τους "Πασόκους"», επισημαίνουν σε ανακοίνωσή τους, με την οποία «βάλλουν» και κατά του Δημάρχου Αθηναίων, Γ. Καμίνη, διερωτώμενοι «με ποια κομματικά επιτελεία και πόσες φορές συναντήθηκε, τι διαπραγματεύθηκε μαζί τους και εάν αληθεύει, ότι ζήτησε να μοιραστούν ψηφοδέλτιά του από τοπικές επιτροπές συγκεκριμένων Κομμάτων»...\n«Η ανεξαρτησία προϋποθέτει την ειλικρίνεια», αναφέρουν οι "γαλάζιοι", απαντώντας στο κείμενο με το οποίο Δήμαρχοι, όπως ο Δήμαρχος Αθηναίων, Γιώργος Καμίνης και Θεσσαλονίκης, Γιάννης Μπουτάρης, υποστηρίζουν πως «στις πρόσφατες Εκλογές αποδοκιμάστηκαν όλες οι αποχρώσεις κομματικών ψηφοδελτίων και κομματικής χειραγώγησης των πολιτών και τα ανεξάρτητα ψηφοδέλτια θριάμβευσαν, από τη μια άκρη της Χώρας έως την άλλη, ανατρέποντας κατεστημένα πολλών ετών».\n«Τα αποτελέσματα των Εκλογών απέδειξαν, ότι οι πολίτες ψήφισαν με βάση αυτοδιοικητικά και όχι κομματικά κριτήρια. Το αίτημα για "διοικητική και οικονομική αυτοτέλεια της Αυτοδιοίκησης και μια Αυτοδιοίκηση ανεξάρτητη από πολιτικά κόμματα και την Κρατική χειραγώγηση" είναι σωστό και κοινώς αποδεκτό» τονίζουν οι οκτώ Δήμαρχοι, που συνεχίζουν, ότι οι δύο συγκεκριμένοι Δήμαρχοι δηλώνουν ανεξάρτητοι, αλλά εκφράζουν Κεντροαριστερές θέσεις και έχουν σχέσεις με συγκεκριμένα κομματικά επιτελεία...\nΚαι καταλήγουν πως «σε αυτή την κρίσιμη συγκυρία, αυτό που απαιτείται δεν είναι γενικόλογα πολιτικά κείμενα, που προσπαθούν να λειτουργήσουν ως "κολυμπήθρα του Σιλωάμ", αλλά σοβαρές, στοχευμένες και ολοκληρωμένες προτάσεις για την Αυτοδιοίκηση».\nΤην ανακοίνωση - απάντηση υπογράφουν οι Δήμαρχοι Φλώρινας Ιωάννης Βοσκόπουλος, Άργους - Μυκηνών Δημήτριος Καμπόσος, Πύλου - Νέστορος Δημήτριος Καφαντάρης, Ασπροπύργου Νικόλαος Μελετίου, Κεφαλληνίας Αλέξανδρος Παρίσης, Σιθωνίας Ιωάννης Τζίτζιος, Παλαιού Φαλήρου Διονύσιος Χατζηδάκης και Κατερίνης Σάββας Χιονίδης.\nΔήλωση ακατάσχετου λογαριασμού στο Taxisnet – Η διαδικασία βήμα βήμα\nΆνοιξε η εφαρμογή του TAXISnet προκειμένου οι φορολογούμενοι να δηλώσουν έναν ακατάσχετο από την εφορία λογαριασμό για ποσό μέχρι 1.500 ευρώ. Η εφημερίδα ΕΘΝΟΣ μας πληροφορεί για τα βήματα που πρέπει να κάνουν οι φορολογούμενοι.\nΑρχικά, θα πρέπει να μπουν στην αρχική σελίδα της Γενικής Γραμματείας Πληροφοριακών Συστημάτων και στη συνέχεια να επιλέξουν την ένδειξη «Δήλωση Ακατάσχετου Λογαριασμού».\nΑφού συμπληρώνουν την αίτηση -κάνοντας προηγουμένως χρήση των ειδικών κωδικών πρόσβασής τους στο σύστημα- πρέπει να τυπώσουν το αποδεικτικό και να το υποβάλουν στην τράπεζα.\nΣημειώνεται ότι σύμφωνα με τις αρχικές ανακοινώσεις θα αρκούσε η υποβολή της δήλωσης μέσω TAXIS net.\n· Να υποβάλουν ηλεκτρονικά αίτησης-υπεύθυνης δήλωσης στην ιστοσελίδα gsis.gr\n· Να αναγράψουν τον αριθμό IBAN του τραπεζικού λογαριασμού στην ειδική εφαρμογή\n· Να δηλώσουν στην τράπεζα τον Αριθμό Φορολογικού Μητρώου που αντιστοιχεί στον τραπεζικό λογαριασμό\n· Στην περίπτωση που κλείσει ο λογαριασμός θα πρέπει να δηλωθεί άμεσα ο καινούργιος.\nΤα βήματα για τη δήλωση ακατάσχετου λογαριασμού στο Taxisnet\n· Όταν ο ΑΦΜ δεν αντιστοιχεί σε πελάτη τράπεζας θα σταματά η διαδικασία και θα γίνεται επανέλεγχος. Το ίδιο θα γίνεται αν δικαιούχος του δηλωθέντος τραπεζικού λογαριασμού (ΙΒΑΝ) είναι άλλο πρόσωπο, ο λογαριασμός είναι κλειστός ή όταν δηλώνεται άλλος λογαριασμός από αυτόν της μισθοδοσίας ή της σύνταξης.\n· Κάθε ενδιαφερόμενος που γνωστοποιεί στη φορολογική διοίκηση τον μοναδικό ακατάσχετο τραπεζικό του λογαριασμό οφείλει να ενημερώνει αμελλητί, υποβάλλοντας νέα αίτηση / υπεύθυνη δήλωση με τον ίδιο τρόπο, τον αριθμό IBAN τυχόν νέου λογαριασμού του σε περίπτωση που ο προηγούμενος – ήδη δηλωμένος – κλείσει για οποιονδήποτε λόγο ή εφόσον επιθυμεί την αλλαγή του παλαιού λογαριασμού με νέο.\n· Ο ενδιαφερόμενος οφείλει να έχει εξασφαλίσει ότι το πιστωτικό ίδρυμα έχει ήδη συσχετισμένο τον ΑΦΜ του με τον λογαριασμό IBAN που ως (συν)δικαιούχος προτίθεται να δηλώσει στο περιβάλλον TAXISnet\nΥΠΕΣ: Απλοποίηση των διαδικασιών για τη μεταφορά μαθητών\nΣύμφωνα με την εγκύκλιο, στις περιπτώσεις που οι διαγωνισμοί για τη μεταφορά των μαθητών έχουν δημοσιευθεί αλλά δεν έχουν ολοκληρωθεί έως την έναρξη του σχολικού έτους, η Οικονομική Επιτροπή μπορεί να αποφασίσει την ανάθεση της εκτέλεσης των δρομολογίων στους προσωρινούς μειοδότες έως την ολοκλήρωση των διαγωνισμών, με την υπογραφή των συμβάσεων, το αργότερο έως τις 28/02/2015.\nΕάν δεν έχουν αναδειχθεί προσωρινοί μειοδότες, η εκτέλεση των δρομολογίων μπορεί να ανατεθεί κατόπιν πρόχειρου διαγωνισμού. Το συμβατικό κόστος των δρομολογίων δεν μπορεί να υπερβαίνει την οριζόμενη στην 24001/11.06.2013 ΚΥΑ (Β» 149) μέγιστη αποζημίωση.\nΑπαραίτητη προϋπόθεση για την εφαρμογή των παραπάνω είναι οι περιφέρειες να έχουν δημοσιεύσει τις προκηρύξεις των διαγωνισμών μεταφοράς των μαθητών.\nΟλόκληρο το Πολυνομοσχέδιο που κατατέθηκε στη Βουλή – Δείτε τι περιλαμβάνει\nKατατέθηκε στη Βουλή το πολυνομοσχέδιο του υπουργείου Οικονομικών, που περιλαμβάνει τα προαπαιτούμενα μέτρα για την εκταμίευση της υπο-δόσης του 1 δισ. ευρώ. Το κείμενο που βρέθηκε στο επίκεντρο μιας πολυήμερης επεξεργασίας από το οικονομικό επιτελείο, με την εμπλοκή άλλων έξι υπουργείων, περιλαμβάνει 200 διατάξεις για τα φορολογικά, το ηλεκτρονικό «πόθεν έσχες», τη ρύθμιση ληξιπρόθεσμων χρεών του δημοσίου και τη χάραξη του αιγιαλού.\nΕνδιαφέρον παρουσιάζει το Μέρος Γ΄ του νομοσχεδίου που περιλαμβάνονται διατάξεις του Υπουργείου Διοικητικής Μεταρρύθμισης και Ηλεκτρονικής Διακυβέρνησης , με τις οποίες μειώνονται τα διοικητικά βάρη σε 13 επιλεγμένους τομείς της οικονομίας με άμεσα αποτελέσματα και για τους πολίτες αλλά και για τους κλάδους της οικονομίας.\n• Καταργείται η υποχρέωση υποβολής της ετήσιας εκκαθαριστικής δήλωσης ΦΠΑ για τις επιχειρήσεις και τους ελεύθερους επαγγελματίες.\n• Απενεργοποίηση του ΑΦΜ για όσους έχουν χρέη στην εφορία ή εμφανίζουν μηδενική δραστηριότητα.\n• Εντείνονται οι φορολογικοί έλεγχοι με την προσθήκη 400 οργανικών θέσεων στην Γενική Γραμματεία Δημοσίων Εσόδων.\n• Αλλάζει το πλαίσιο για το «πόθεν έσχες». Συγκροτείται Κεντρική Επιτροπή Ελέγχου των δηλώσεων περιουσιακής κατάστασης των υπόχρεων προσώπων, η οποία αποτελείται πλέον από δύο αντιπροέδρους της Βουλής, δύο ανώτατους δικαστικούς λειτουργούς και ενός υποδιοικητή της Τράπεζας της Ελλάδος.\n• Θεσπίζεται η υποβολή δήλωσης οικονομικών συμφερόντων, προβλέπεται η ηλεκτρονική υποβολή των δηλώσεων «Πόθεν Έσχες» μέσω ίντερνετ.\n• Μέσα στον επόμενο ενάμισι χρόνο θα πρέπει να γίνει χάραξη του αιγιαλού στο σύνολο της χώρας. Αποσύρονται όλες οι διατάξεις που αφορούσαν τρόπου αξιοποίησης του αιγιαλού.\n• Ενοποιούνται επικουρικά ταμεία\n• Αλλάζει το σύστημα δημοσίων συμβάσεων, σύμφωνα με τα ισχύοντα στην Ευρώπη.\nΕΡΓΑΣΙΑ: Σε ποιες ΔΕΚΟ θα γίνουν προσλήψεις μέχρι τον Σεπτέμβριο\nΑνοίγουν χιλιάδες προσλήψεις σε ΔΕΚΟ και επιχειρήσεις του δημοσίου μέχρι τον Σεπτέμβριο μέσω συμβάσεων ορισμένου χρόνου αλλά και μέσω συμβάσεων αορίστου χρόνου.\nΣύμφωνα με την εφημερίδα Ελεύθερος Τύπος θα γίνουν 540 προσλήψεις μέσω σύμβασης αορίστου χρόνου στον ΔΕΔΔΗΕ, άλλες 600 επίσης με συμβάσεις αορίστου χρόνου στη ΔΕΗ, 70 στην ΥΠΑ και 450 στις ΟΣΥ και αυτές με συμβάσεις αορίστου χρόνου.\nΠαράλληλα 645 άτομα θα προσληφθούν ως διανομείς και οδηγοί στα ΕΛΤΑ και 155 καταμετρητές, οδηγούς και εργάτες στην ΕΥΔΑΠ που θα προσληφθούν μέσω 8μηνων και τετράμηνων συμβάσεων.\nΑΥΤΟΙ ΕΙΝΑΙ ORIGINAL, ΕΣΕΙΣ ΟΧΙ!!!\nΑπόσπασμα από την Ομιλία του Κώστα Τριαντάφυλλου, Κοινοβουλευτικού Εκπρόσωπου του ΠΑΣΟΚ, στην Ολομέλεια της Βουλής για το γήπεδο της ΑΕΚ κα τη στάση του ΣΥΡΙΖΑ (Τρίτη, 29 Ιουλίου)\n«Αυτοί είναι ORIGINAL, εσείς όχι!»\n«Σχετικά με το Κέντρο Αθλητισμού, Μνήμης και Πολιτισμού στη Νέα Φιλαδέλφεια, με κύριο φορέα την ΑΕΚ, ακούμε ότι ο ΣΥΡΙΖΑ είχε μία καθαρή άποψη από την αρχή, με την οποία κέρδισε τις εκλογές στη Νέα Φιλαδέλφεια και επομένως γίνεται ένας διάλογος και άρα ο ΣΥΡΙΖΑ είναι «εντάξει από την αρχή».\nΩστόσο, ο ΣΥΡΙΖΑ από την αρχή είχε πει ότι θα φέρει βελτιώσεις και τροπολογίες. Από την αρχή είχε πει ότι δεν είναι αρνητικός επί της αρχής, αλλά πρέπει να γίνει με έναν διαφορετικό τρόπο. Και γεννάται το ερώτημα: «Πού είναι οι τροπολογίες;» Ο Υπουργός είπε πριν ότι περίμενε τις τροπολογίες από τη συζήτηση στην Επιτροπή. Και ξαναρωτάω: Πού είναι οι τροπολογίες; Πού είναι οι βελτιώσεις; Ποιο είναι το σχέδιό σας για να έχει η ΑΕΚ ένα γήπεδο; Πού είναι αυτές οι προτάσεις;\nΔεν υπάρχουν προτάσεις ούτε για το γήπεδο της ΑΕΚ. Δεν λέω ότι οι ΑΕΚτζήδες πρέπει να λειτουργήσουν με τον έναν ή τον άλλο τρόπο. Το τι θα κάνει ο κάθε πολίτης δεν πρέπει να το κρίνει με βάση τη στάση ενός πολιτικού κόμματος σε σχέση με την ομάδα του. Πρέπει να το κρίνει με βάση τη στάση του κάθε κόμματος σε σχέση με το πού θέλει να πάει η ελληνική κοινωνία και πώς θα πάει εκεί, δηλαδή με το πώς επιτελεί το καθήκον του, το κάθε πολιτικό κόμμα, σε σχέση με την πρόοδο και την έξοδο από την κρίση. Με αυτά τα κριτήρια πρέπει να αποφασίζει ο ελληνικός λαός. Με αυτά τα κριτήρια πρέπει να αποφασίζουν και οι φίλαθλοι και όχι με το ποιος είναι καλύτερος για το γήπεδο ή για το ένα ή για το άλλο ζήτημα της κάθε ομάδας.\nΠερίμενα όμως, κυρίες και κύριοι Βουλευτές της Αξιωματικής Αντιπολίτευσης, καταθέτοντας εδώ προτάσεις, τροπολογίες και βελτιώσεις, να σεβαστείτε την ιστορία αυτού του Αθλητικού Συλλόγου. Το περίμενα αυτό από υποχρέωση σε έναν κόσμο πονεμένο, σε μια περιοχή η οποία δεν είναι η ελίτ και δεν έχει τους πλουσιότερους των Ελλήνων. Είναι μια περιοχή, η οποία με κόπο, μόχθο και ιδρώτα βάζει το ένα λιθαράκι πάνω στο άλλο και αναπτύσσεται. Περίμενα, λοιπόν, να έρθετε εδώ με σεβασμό στην ιστορία του μικρασιατικού ελληνισμού της Νέας Φιλαδέλφειας και να πείτε «Η πρότασή μας είναι αυτή». Δεν το πράξατε αυτό.\nΚαι αν δεν μπορείτε να αντιληφθείτε τι σημαίνει σεβασμός σε αυτό τον κόσμο, σε αυτή την περιοχή, σε αυτό τον Σύλλογο, θα περίμενα, τουλάχιστον, να μπορείτε να αντιληφθείτε τι σημαίνει σεβασμός σε ένα κομμάτι των οπαδών της ΑΕΚ, τους «ORIGINAL».\nΣημειώνω, για όσους δεν το ξέρουν, ότι πέρα από τις όποιες μελανές σελίδες υπάρχουν για διάφορους συλλόγους φιλάθλων -ή και γι’ αυτούς- η «ORIGINAL» είναι ο μοναδικός Σύλλογος - και το λέει ένα Ολυμπιακός αυτό - που συμμετείχε σε όλα τα κινήματα κατά της νεοφιλελεύθερης παγκοσμιοποίησης διεθνώς.\nΠερίμενα, λοιπόν, να σεβαστείτε τους «ORIGINAL». Δεν το πράξατε. Γιατί; Θα σας απαντήσω εγώ: «Γιατί αυτοί είναι original, εσείς όχι».\nΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ ΤΗΛΕΜΑΧΟΥ ΤΣΑΡΔΑΚΑ ΣΤΟ ΙΔΡΥΜΑ Μ.ΤΣΑΚΟΣ\nΤο Ίδρυμα "Μαρία Τσάκος"-Διεθνές Κέντρο Ναυτικής Έρευνας και\nΠαράδοσης,οι εκδόσεις Anima Libri και το Βιβλιοπωλείο Πάπυρος, σας\nπροσκαλούν στην παρουσίαση του νέου ποιητικού βιβλίου του Τηλέμαχου\nΤσαρδάκα:ΣΟΝΕΤΑ ΓΙΑ ΤΑ ΧΕΙΛΗ ΣΟΥ.\nΗ εν λόγω παρουσίαση θα λάβει χώρα στο αίθριο του Ιδρύματος την Τρίτη\n5 Αυγούστου στις 21:30.\nΚΑΤΑΘΕΣΗ ΤΡΟΠΟΛΟΓΙΑΣ ΤΟΥ ΒΟΥΛΕΥΤΗ ΣΤΑΜΑΤΗ ΚΑΡΜΑΝΤΖΗ ΓΙΑ ΤΙΣ ΑΝΑΔΑΣΩΣΕΙΣ\nΤροπολογία κατέθεσε χθες 29.07.2014 ο Βουλευτής Χίου Σταμάτης Κάρμαντζης για το Σχέδιο Νόμου του Υπουργείου Περιβάλλοντος Ενέργειας και Κλιματικής Αλλαγής «Περιβαλλοντική Αναβάθμιση και Ιδιωτική Πολεοδόμηση – Βιώσιμη Ανάπτυξη Οικισμών- Ρυθμίσεις Δασικής Νομοθεσίας». Η τροπολογία αφορά στο άρθρο 35 παράγραφο 3 του προαναφερθέντος σχεδίου νόμου και έχει ως θέμα την προσθήκη της απαραίτητης γνωμάτευσης της Επιτροπής Επίλυσης Δασικών Αμφισβητήσεων προκειμένου για τις διαδικασίες λήψης απόφασης για άρση αναδάσωσης. Στόχος της τροπολογίας αυτής είναι να διασφαλιστεί η προστασία ευαίσθητων δασικών εκτάσεων, που έχουν πληγεί από πυρκαγιές στο παρελθόν, ειδικά στις ακριτικές περιοχές της χώρας όπως η Χίος.\nΤόσο πρέπει να πληρώνετε τα προϊόντα που πωλούνται σε παραλίες (λίστα)\nΤην επιβολή πλαφόν στα μικρά μπουκάλια εμφιαλωμένων νερών, στα τοστ, τα σάντουιτς, τους καφέδες και το τσάι που πωλούνται σε οργανωμένες πλαζ με εισιτήριο, ανακοίνωσε ο υφυπουργός Ανάπτυξης Γεράσιμος Γιακουμάτος.\nΗ σχετική απόφαση έχει πάρει τον δρόμο για δημοσίευση στην Εφημερίδα της Κυβέρνησης και η ισχύς της αναμένεται τις προσεχείς μέρες. Το μέτρο των ανώτατων τιμών πώλησης, να σημειωθεί, ότι ισχύει και σε άλλους χώρους, όπως στα πλοία, στους σταθμούς των λεωφορείων, των τρένων, στα κυλικεία των κινηματογράφων και θεάτρων, δικαστηρίων, νοσοκομείων, κλινικών, ιδρυμάτων, ΑΕΙ, ΤΕΙ.\nΕμφιαλωμένο νερό σε συσκευασία 500ml 0,35€\nΕμφιαλωμένο νερό σε συσκευασία 700ml 0,50€\nΤοστ με ζαμπόν και τυρί 1,35€\nΣάντουιτς με ζαμπόν και τυρί 1,35€\nΤοστ με τυρί 1,15€\nΣάντουιτς με τυρί 1,15€\nΚαφές ελληνικός μονός 1,20€\nΚαφές γαλλικός φίλτρου μονός 1,20€\nΚαφές εσπρέσο μονός (ζεστός ή κρύο) 1,35€\nΚαφές στιγμιαίος (νες καφέ ή φραπέ) μονός 1,20€\nΤσάι (ζεστό ή κρύο) 1,20€\nΑΥΣΤΗΡΟ ΜΗΝΥΜΑ ΤΟΥ ΑΡΧΗΓΟΥ ΓΕΕΘΑ ΣΤΟΥΣ ΑΛΒΑΝΟΥΣ :|...\n46 διατάξεις που οδηγούν ταχύτερα στη σύνταξη 250....\n116.000 θέσεις απασχόλησης για ανέργους από τον Σε...\nΣΤΗΝ ΑΝΤΕΠΙΘΕΣΗ 8 " ΓΑΛΑΖΙΟΙ " ΔΗΜΑΡΧΟΙ ΚΑΤΑ ΤΩΝ ....\nΔήλωση ακατάσχετου λογαριασμού στο Taxisnet – Η δι...\nΥΠΕΣ: Απλοποίηση των διαδικασιών για τη μεταφορά μ...\nΟλόκληρο το Πολυνομοσχέδιο που κατατέθηκε στη Βουλ...\nΕΡΓΑΣΙΑ: Σε ποιες ΔΕΚΟ θα γίνουν προσλήψεις μέχρι ...\nΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ ΤΗΛΕΜΑΧΟΥ ΤΣΑΡΔΑΚΑ ΣΤΟ ...\nΚΑΤΑΘΕΣΗ ΤΡΟΠΟΛΟΓΙΑΣ ΤΟΥ ΒΟΥΛΕΥΤΗ ΣΤΑΜΑΤΗ ΚΑΡΜΑΝΤΖ...\nΜΕΙΩΝΕΤΑΙ Η ΥΛΗ ΣΤΗΝ Α ΛΥΚΕΙΟΥ\n100 ΥΠΟΤΡΟΦΙΕΣ ΓΙΑ ΜΕΤΑΠΤΥΧΙΑΚΑ ΑΠΟ ΙΚΥ ΚΑΙ ΕΘΝΙΚΗ...\nΠΡΟΣΛΗΨΕΙΣ ΕΙΔΙΚΩΝ ΕΠΙΣΤΗΜΟΝΩΝ ΓΙΑ ΤΗΝ ΣΧΟΛΗ ΕΥΕΛΠ...\nΠΡΟΣΛΗΨΕΙΣ ΣΕ ΔΕΚΟ ΑΠΟ ΤΟΝ ΣΕΠΤΕΜΒΡΙΟ


Τα στίγματα των χρηστών αφηγούνται ιστορίες | Flash.gr\nFlash.gr / Πολιτισμός / Τα στίγματα των χρηστών αφηγούνται ιστορίες\nΤα στίγματα των χρηστών αφηγούνται ιστορίες\nΤο σώμα τους το "στιγμάτισαν" οι ουσίες, το δέρμα τους το στιγμάτισαν οι ίδιοι, με της ψυχής τους τα μελάνια... Παιδιά του ΚΕΘΕΑ ΙΘΑΚΗ αφηγούνται και φωτογραφίζουν τις ιστορίες των τατουάζ τους στο λεύκωμα με τίτλο "Soul Tattoo/βιογραφικές σωματογραφίες".\nΤο σώμα τους το “στιγμάτισαν” οι ουσίες, το δέρμα τους το στιγμάτισαν οι ίδιοι, με της ψυχής τους τα μελάνια… Παιδιά του ΚΕΘΕΑ ΙΘΑΚΗ αφηγούνται και φωτογραφίζουν τις ιστορίες των τατουάζ τους στο λεύκωμα με τίτλο “Soul Tattoo/βιογραφικές σωματογραφίες”, που αναμένεται να κυκλοφορήσει τις επόμενες μέρες από το ΚΕΘΕΑ.\n“Πρόκειται για μία δουλειά που υλοποιήθηκε από την ομάδα φωτογραφίας, με επικεφαλής τον φωτογράφο Αλέξανδρο Αβραμίδη, η οποία λειτουργεί στο πλαίσιο του Εναλλακτικού Σχολείου του ΚΕΘΕΑ ΙΘΑΚΗ” ανέφερε στο ΑΠΕ-ΜΠΕ η υπεύθυνη του Σχολείου Όλγα Κατσιώκαλη.\n“Μερικές φορές, η επιλογή του θέματος είναι παρορμητική. Άλλοτε εκφράζει μια προσωπική βιοσοφία, τη στάση κάποιου που νοιώθει ‘λιοντάρι’, ‘τοξικό απόβλητο’ ή ‘λωτός που ανθίζει στο βάλτο’. Μερικά ανακαλούν φίλους που έφυγαν πρόωρα, πιασμένους συχνά στην ίδια παγίδα, χωρίς να προλάβουν να βρουν μέσα τους την έξοδο κινδύνου προς τη ζωή. Καθόλου παράδοξα, εμφανίζονται νεκροκεφαλές, σε ένδειξη αυτοσυνειδησίας για το άγριο φλερτ με τον θάνατο. Σε άλλες περιπτώσεις πάλι, το τατουάζ λειτουργεί σαν φυλακτό, σαν ασπίδα απέναντι στις θεόρατες δυσκολίες. Ικανός αριθμός από αυτά πάντως, επιχειρούν να διατηρήσουν μια μνήμη, να γίνουν προσωπικό σημείο αναφοράς που δεν κινδυνεύει κανείς να χάσει, ό,τι κι αν γίνει”.\nΣύμφωνα πάντως με την κ. Κατσιώκαλη, η περιγραφή για την ιστορία ενός τατουάζ, είναι μια μορφή ψυχοθεραπείας, όπου “ο καθένας βέβαια, περιγράφοντας την εμπειρία του, το πάει μέχρι εκεί που θέλει και υπάρχουν και κάποιοι που σταματούν να μιλάνε γι’ αυτό σε κάποιο σημείο”.\n“Έγινα αυτό που δεν ήθελα”\nΠεταλούδες, λουλούδια, νεκροκεφαλές, μάσκες, τατουάζ στη μνήμη ανθρώπων που χάσανε, είναι μερικά από τα θέματα που επιλέγουν οι χρήστες ουσιών.\n“Έγινα αυτό που δεν ήθελα. Το μετάνιωσα που το έκανα. Είναι αυτή η στιγμή που μπορεί να σου τα διαλύσει όλα και να σου κοστίσει μια ζωή” λέει για το ξωτικό, που είναι ζωγραφισμένο στο δέρμα του ένας πρώην χρήστης, ενώ η πεταλούδα στο χέρι ενός άλλου, έγινε για να καλύψει κάτι που είχε κάτω, τις “5 βούλες, τέσσερις τοίχοι και εγώ μέσα, γιατί η πεταλούδα για μένα σημαίνει μεταμόρφωση”.\nΌσο για το τριαντάφυλλο, στο σώμα μιας γυναίκας, το έκανε, όπως γράφει, την πρώτη φορά που “έκοψε”.\n“Ήμουν καθαρή. Δεν με ενδιέφερε το σχέδιο αλλά αυτό που γράφει. La vita e la morte. Ζωή ενάντια στο θάνατο. Το τριαντάφυλλο συμβολίζει ότι όταν πίνω, μαραίνεται. Και όταν είμαι καθαρή, ανθίζει.”\nΜια καρδιά με αρχικά, “κοσμεί” ένα άλλο σώμα και έγινε σύμφωνα με την προσωπική αφήγηση, στα 13.\n“Είχα υποστεί (-)ουαλική κακοποίηση. Εκείνο το διάστημα δεν άντεχα το σώμα μου και ήθελα το tattoo για να μού θυμίζει ότι εγώ και το σώμα μου δεν είχαν να κάνουν με αυτό που έγινε. Το θέμα ήταν αλλουνού”…\nΓια ορισμένους πάλι, οι άνθρωποι που έφυγαν από τη ζωή, λόγω των ναρκωτικών, άφησαν ανεξίτηλα σημάδια. Κάποιοι έγιναν ένα αστέρι στο κορμί του φίλου που άφησαν πίσω ή ζωγραφιά με “το μάτι μιας φίλης που της άρεσε να κοιτάζει τον ουρανό με τα άστρα”.\nΈνας δράκος που ξεκινά από το χέρι και φτάνει στην καρδιά, “χτυπήθηκε” στη φυλακή που “μού έφαγε την ψυχή”, όπως αποκαλύπτει ο κάτοχός του, ένα “Χ” πίσω στο σβέρκο, έγινε “την πρώτη φορά που ‘έκοψα’ και μπήκα στην κοινότητα για να αφήσω την παλιά ζωή και να βάλω ένα ‘Χ”. Ενώ ένα αστέρι, που έχει μέσα μια νεκροκεφαλή, έγινε όταν ο κάτοχός του ήταν “κομμάτια”.\n“Από 18 χρονών πήγαινα στα Εξάρχεια, και από 30 που ήμασταν, όλοι πεθάνανε, μόνοι 2 έμειναν” γράφει στο λεύκωμα.\n“Ακραία συναισθήματα, αποτυπώνονται με ακραίο τρόπο”\nΤο στίγμα και τη φιλοσοφία αυτών των τατουάζ δίνει, από την πλευρά του, στο σημείωμά του στο λεύκωμα, το μέλος της Ομάδας φωτογραφίας της Θεραπευτικής Κοινότητας ΙΘΑΚΗ Κώστας Μπλοχίν.\n“Μπορεί κάποιος να αναρωτηθεί, γιατί οι χρήστες ουσιών επιλέγουν τόσο συχνά να αποτυπώσουν στο σώμα τους αναμνήσεις συναισθημάτων. Η απάντηση που δίνουμε εμείς που υπήρξαμε χρήστες, είναι ότι ακραία συναισθήματα και ακραίες εμπειρίες, μόνο με ακραίο τρόπο μπορούν να αποτυπωθούν ώστε να μην χαθούν στη λαίλαπα του χρόνου και της μαστούρας” λέει.\nΑκραία εμπειρία, σαν το καρδιογράφημα μιας χρήστριας που “χτύπησε” στο χέρι της το καρδιογράφημά της γιατί: “Μετά από 5 χρόνια είχα υποτροπιάσει. Είχα πάθει ένα overdose. Όταν ξύπνησα, πήρα το καρδιογράφημα και το αντέγραψα. Το έχω βάλει στόχο, όταν γίνω πάλι καθαρή, θα το συνεχίσω, θα χτυπάει. Είναι ημιτελές, καταλαβαίνεις;”…


forum.math.uoa.gr • Προβολή θέματος - Προτάσεις Godel\nΗμερομηνία 23 Ιουν 2018, 04:11\nΘέμα δημοσίευσης: Προτάσεις Godel\nΔημοσιεύτηκε: 19 Ιαν 2007, 19:56\nΣυγχωρέστε με αν κανω τραγικα λαθη αλλα δεν το γνωριζω καλα το αντικειμενο.\nΕστω οτι εχουμε μια θεωρια για την οποια ισχυει το θεωρημα της μη-πληροτητας, δηλαδη υπαρχει προταση Ρ (προταση Godel νομιζω λεγεται) η οποια ειναι αληθης αλλα δεν αποδεικνυεται(μεσα στα πλαισια του συγκεκριμενου αξιωματικου συστηματος). Θα θελαμε προφανως να υπηρχε ενας αλγοριθμος που να αποφαινοταν αν μια προταση ειναι προταση Godel ή οχι. Ακομα θα θελαμε κι εναν αλγοριθμο που να μας δινει, δεδομενου ενος αξιωμ.συστηματος, τις αναποδεικτες αυτες προτασεις. Απ'οσο ξερω δεν υπαρχουν τετοιοι αλγοριθμοι. Το ερωτημα μου ειναι: εχει αποδειχθει πως δεν κατασκευαζονται τετοιοι αλγοριθμοι ή απλα δεν εχουμε βρει καποιον ακομα;\nΘέμα δημοσίευσης: Re: Προτάσεις Godel\nΔημοσιεύτηκε: 19 Ιαν 2007, 20:09\nπιο απλα ρωτας αν μπορουμε να ειμαστε, με καποιο τροπο, σίγουροι περα απο καθε αμφιβολία οτι μια πρόταση ενός αξιωματικού συστήματος ειναι αναπόδεικτη?\nΑν είναι αυτό νομίζω οτι ο αγαπητός Kurt απέδειξε ότι δυστυχώς δεν γίνεται. αλλα δεν ειμαι απόλυτα σίγουρος\nΕστω οτι εχουμε μια θεωρια για την οποια ισχυει το θεωρημα της μη-πληροτητας,\nΓια την ακρίβεια νομίζω οτι η σωστη εκφραση ειναι "εχουμε ενα αξιωματικό σύστημα" (πανω σε αυτα στιριζονται οι θεωριες).Και νομιζω οτι ο Godel απεδειξε οτι αυτο ισχυει για ολα τα λογικα αξιωματικα συστηματα(αλλα και παλι δεν κωβο το κεφαλι μου\nΔημοσιεύτηκε: 20 Ιαν 2007, 00:33\nΜερικές σκέψεις σε αυτό που ρωτάς:\nΈνας αλγόριθμος που θα εξέταζε αν μια οποιαδήποτε πρόταση είναι αποδείξιμη σε ένα ΑΣ, θα έπρεπε να ελέγξει όλες τις δυνατές αποδείξεις που μπορεί να προέλθουν από αυτό, ώστε κάποια στιγμή να βρεί την πρόταση που θέλουμε. Όμως αυτή η διαδικασία δεν είναι αλγόριθμος γιατί δεν τερματίζει, πχ όταν η πρόταση δεν είναι αποδείξιμη.\nΓια να απαντήσει ένας αλγ. αν μια πρόταση δεν αποδεικνύεται στο ΑΣ, θα πρέπει να ελέγξει όλες τις δυνατές αποδείξεις στο σύστημα, το οποίο δεν τερματίζει ποτέ.\nΕπίσης, αν υπήρχε τέτοιος αλγόριθμος, τότε αυτό θα αποτελούσε απόδειξη ότι η πρόταση είναι αληθής, και θα είχαμε μια απόδειξη για αυτήν μέσα στο ΑΣ: τον ίδιο τον αλγόριθμο που αποφάνθηκε για αυτή, άτοπο.\nΑυτά βέβαια είναι δικές μου απλοϊκές σκέψεις, αλλά νομίζω είναι αποδεδειγμένο ότι δεν υπάρχει τέτοιος αλγόριθμος.\nΔημοσιεύτηκε: 20 Ιαν 2007, 17:14\nΕχεις δικιο, δεν το ειχα σκεφτει, αν αποδεικνυαμε οτι μια προταση ειναι μη-αποδειξιμη ταυτοχρονα δειχναμε οτι ειναι αληθης(για τις μη-αληθεις προτασεις βρισκεται παντα αποδειξη οτι δεν ισχυουν, σωστα?), ατοπο. Angelo λες πως για να ελεγχθει μια προταση θα επρεπε να ελεγχθουν ολες οι αποδειξεις στο συστημα αυτο, και πως ο αλγοριθμος δεν θα τερματιζε ποτε. Η αληθεια ειναι πως δεν ειμαι πεπεισμενος πως αυτος ειναι ο μοναδικος τροπος, αλλα απ'την αλλη δεν γνωριζω και καποιον εναλλακτικο.. Ακομα, ειμαστε σιγουροι πως δεν θα τερματιζε ποτε? Δηλαδη οι προτασεις σε ολα τα αξιωματικα συστηματα ειναι απειρες? Ισοδυναμα (νομιζω) θα υπαρχει παντα καποια προταση απτην οποια θα επαγονται απειρες? Τελος αν οντως σε ενα αξιωματικο συστημα δυνατοτητα ελεγχου των προτασεων Godel δεν υπαρχει, αν βγουμε απ'το συστημα, ή παρουμε καποιο πιο γενικο, μπορουμε να ελενξουμε με τα εργαλεια του γενικου τις προτασεις του αρχικου μας συστηματος για να βρουμε αυτες που μας ενδιαφερουν,τις μη-αποδειξιμες, ή για να ελενξουμε μια συγκεκριμενη προταση του αρχικου αν ειναι Godel?\nΔημοσιεύτηκε: 20 Ιαν 2007, 20:32\nγια τις μη-αληθεις προτασεις βρισκεται παντα αποδειξη οτι δεν ισχυουν, σωστα?\nδε νομίζω. Αν η \_phi είναι μια αληθής πρόταση για την οποία δεν υπάρχει απόδειξη, τότε η \_not\_phi είναι μια ψευδής πρόταση, αλλά αν αποδυκνύαμε ότι η \_not\_phi είναι ψευδής, θα συμπεραίναμε ότι η \_phi είναι αληθής. Άρα οι προτάσεις που λες είναι αυτές τις οποίες δεν μπορούμε να αποδείξουμε ούτε αυτές(που είναι αληθείς) ούτε τις αρνήσεις τους(που είναι ψευδείς).\nοι προτασεις σε ολα τα αξιωματικα συστηματα ειναι απειρες?\nσε αυτό η απάντηση είναι ναι. για οποιαδήποτε αληθή πρόταση κάνε συνδυασμούς με συνδέσμους(πχ συνεπαγωγές ισοδυναμίες) μεταξύ αυτής και μιας άλλης αληθής πρότασης ώστε να πάρεις μια καινούρια.. και ου το καθεξής με την καινούρια.\nγια το τελυταίο δε σου απαντάω κατηγορηματικά, αλλά νομίζω όχι. Αν βρεις μια απόδειξη στο γενικότερο σύστημα, δεν μπορείς να ξέρεις αν υπάρχει απόδειξη στο μικρότερο.. Ο μόνος τρόπος να μάθεις αν υπάρχει απόδειξη στο μικρότερο είναι να βρεις την απόδειξη αυτή. Όμως ο Γκέντελ μας τα χάλασε εδώ.. γιατί θα ψάχνεις κάτι που δεν υπάρχει!\nΕπίσης αν καταφέρεις να βγάλεις τα παραπάνω αξιώματα του γενικού συστήματος ώστε να έχεις μια απόδειξη μέσα στο μικρότερο, τότε στην πορεία θα έχεις αποδείξει τα παραπάνω Αξιώματα του γενικότερου συστήματος, δηλαδή στην ουσία δεν έχεις αλλάξει ποτέ ΑΣ! απλά θεώρησες ως αξιώματα μερικές αληθείς προτάσεις, για τις οποίες υπήρχαν αποδείξεις στο μικρό σύστημα, απλώς δεν τις είχες βρει ως τώρα!\nΔημοσιεύτηκε: 22 Ιαν 2007, 00:36\nΑν βρεις μια αποδειξη στο γενικο συστημα, σιγουρα δεν θα ξερεις αν ειναι και αποδειξη στο αλλο αξιωμ.συστ.\nΑυτο που αναρωτιωμουνα ειναι αν μπορεις στο "γενικο" να δειξεις οτι στα πλαισια του "ειδικου" η συγκεκριμενη προταση φ δεν αποδεικνυεται αλλα ειναι αληθης, οχι αν μπορεις να βρεις αποδειξη συγκεκριμενη.\nΓια τα προηγουμενα εχεις απολυτο δικιο\nΔημοσιεύτηκε: 23 Ιαν 2007, 13:47\nOk για να δείξεις κάτι τέτοιο θα πρέπει να μιμηθείς μια απόδειξη του θεωρήματος μη-πληρότητας του Γκέντελ. Η απόδειξη που έχω δει είναι κατασκευαστική, δηλαδή δίνει μια τέτοια πρόταση, η οποία κατασκευάζεται με συγκεκριμένη μέθοδο. Άρα αν καταφέρεις να μιμηθείς τη μέθοδο αυτή ώστε να καταλήξεις στην πρόταση που θέλεις, αποδεικνύεις αυτό που λες.\nΤο πρόβλημα είναι ότι μπορεί η πρότασή σου να μην κατασκευάζεται από τη συγκεκριμένη μέθοδο, πχ να εμπίπτει σε μια άλλη κατασκευή μιας άλλης απόδειξης του θεωρήματος μη-πληρότητας(ή σε καμία γνωστή μέχρι σήμερα). Εικάζω πως τέτοια προβλήματα είναι ανοικτά ερευνητικά και δεν υπάρχει ολοκληρωμένη απάντηση, πχ αλγόριθμος για τη λύση τους.\n* Εξέλαβέ τα όλα αυτά σα δικές μου εκτιμήσεις!\nΔημοσιεύτηκε: 23 Ιαν 2007, 18:55\nΕγγραφη: 13 Ιούλ 2006, 13:49\nΛογική ερώτηση, η απάντηση νομίζω είναι όχι δεν υπάρχει τέτοιος αλγόριθμος.\nΗ απόδειξη είναι όμοια με την απόδειξη του θεωρήματος του Goedel. Θυμίζω πως\nπάει η απόδειξη του Θ. Goedel. Θεωρούμε την πρόταση:\nP η οποία λέει: H P δεν αποδεικνύεται από τα αξιώματα του Peano\nΦυσικά το κατόρθωμα του Goedel ήταν να δείξει ότι μία τέτοια πρόταση μπορεί\nνα γραφεί στη γλώσσα της αριθμοθεωρίας. Ήδη στην καθημερινή γλώσσα αν κάποιος\nμας έλεγε κάτι τέτοιο θα τον κοιτάγαμε καχύποπτα. Μοιάζει πάρα πολύ\nμε το παράδοξο του ψεύτη του Επιμενίδη.\nΤώρα αν υποθέσουμε ότι η P αποδεικνύεται από τα αξιώματα του Peano καταλήγουμε σε άτοπο.\nΌμοια καταλήγουμε σε άτοπο αν υποθέσουμε ότι δεν αποδεικνύεται από τα αξιώματα του Peano.\nΆρα καταλήγουμε ότι είναι ανεξάρτητη από αυτά τα αξιώματα.\nΤώρα για να επιστρέψω στο αρχικό ερώτημα ας υποθέσουμε ότι υπάρχει μία θεωρία\nM πιο ισχυρή από την αριθμοθεωρία που να μας λέει αν μια πρόταση είναι ανεξάρτητη.\nΜε άλλα λόγια αν μία πρόταση της αριθμοθεωρίας είναι ανεξάρτητη\nτότε είτε η πρόταση είτε η άρνησή της αποδεικνύεται στη θεωρία M.\nΤότε μπορούμε να γράψουμε (στη γλώσσα της αριθμοθεωρίας!) την πρόταση:\nQ η οποία λέει: είτε η Q είναι ψευδής στην θεωρία Μ είτε η Q είναι ανεξάρτητη\nτης θεωρίας Μ.\nΈχουμε 3 περιπτώσεις:\n1. Q ψευδής στην Μ: τότε η Q είναι αληθής στην Μ, άτοπο\n2. Q είναι αληθής στην Μ: τότε είτε η Q είναι ψευδής στην θεωρία Μ είτε η Q είναι ανεξάρτητη της θεωρίας Μ, άτοπο\n3. Q είναι ανεξάρτητη της θεωρίας Μ: τότε η Q είναι ανεξάρτητη από τα αξιώματα\nτου Peano. Αλλά τότε από τις ιδιότητες της θεωρίας Μ η Q είναι είτε αληθής είτε\nψευδής στην M, άτοπο\nΚαταλήγουμε λοιπόν στο συμπέρασμα ότι δεν υπάρχει θεωρία Μ που να μας δίνει\nένα αλγόριθμο να αποφασίσουμε αν μία πρόταση είναι ανεξάρτητη από τα αξιώματα\nΦυσικά ο λόγος που μπορούμε να γράψουμε την πρόταση Q στη γλώσσα της\nαριθμοθεωρίας είναι ότι υποθέτουμε ότι η M μας δίνει ένα αλγόριθμο (είναι\nΓια περισσότερα μία καλή αναφορά είναι το βιβλίο του Podnieks:\nΔημοσιεύτηκε: 18 Ιαν 2010, 10:06\nΠάντως, αν δεν με απατά η μνήμη μου,έχει αποδειχθεί ότι δέν υπάρχει αλγόριθμος που να αποφαίνεται για την αποδειξιμότητα η μη μιας πρότασης απο έναν μαθητή του Turing.\nΔημοσιεύτηκε: 28 Ιούλ 2017, 00:34\nΚαπου αναφερεται οτι δεν μπορουμε να ξερουμε αν μια προταση ειναι μη αποδειξιμη.Αυτο ειναι λαθος.Για παραδειγμα ξερουμε οτι η υποθεση του συνεχους ειναι μη αποδειξιμη απο τη ZFC.Σε τετοιου ειδους προτασεις αναφερεται το θεωρημα μη πληροτητας του Godel.